open-index/open-wikipedia-markdown huggingface dataset:
ಮಹಾಪುರುಷ (ಚಲನಚಿತ್ರ)

## ಕಥೆ
ರಾಜಾ ಮತ್ತು ಲಕ್ಷ್ಮಿ ಕಾಲೇಜಿನಲ್ಲಿ ಓದುತ್ತಿರುವಾಗ ಪ್ರೀತಿಸುತ್ತಾರೆ. ಲಕ್ಷ್ಮಿಯ ಸೋದರ ಮಾವ ಆನಂದ್, ರಾಜನ ಜೊತೆಗಿನ ದ್ವೇಷದಿಂದ, ತನ್ನ ಬಸಿರಾದ ಪ್ರೇಯಸಿ ಸರಳಾಳನ್ನು ರಾಜನ ಬಗ್ಗೆ ಸುಳ್ಳು ಹೇಳಲು ಪ್ರಚೋದಿಸುತ್ತಾನೆ. ರಾಜನ್ ಸ್ನೇಹಿತ
ಮೋಹನ್ ಜೊತೆಗೆ ಲಕ್ಷ್ಮಿಯ ಮದುವೆ ನಿಶ್ಚಯವಾದಾಗ, ಆನಂದ್ ಮೋಹನ್ ಕೊಲೆ ಮಾಡಿ, ರಾಜನ ತಲೆಗೆ ಕಟ್ಟುತ್ತಾನೆ. ಲಕ್ಷ್ಮಿ, ರಾಜನ್ ಬಗ್ಗೆ ದ್ವೇಷದಿಂದ ದೂರಾಗುತ್ತಾಳೆ. ಆದರೆ, ರಾಜನ ಅಡಿಯಲ್ಲಿಯೇ ಕೆಲಸ ಮಾಡುವ ಸಂದರ್ಭ ಉಂಟಾಗುತ್ತದೆ. ರಾಜನ ಬಗ್ಗ್ ಅರಿತು ಪ್ರೇಮಿಗಳು ಒಂದಾಗುವ ಕಥೆಯೇ ಚಿತ್ರದ ಹೂರಣ.
## ತಾರಾಗಣ
*  ರಾಜಾ ಆಗಿ ಡಾ. ವಿಷ್ಣುವರ್ಧನ್ | 
* ಆನಂದ್ ಆಗಿ ಜೈಜಗದೀಶ್
*ಲಕ್ಷ್ಮಿ ಆಗಿ ಗಾಯತ್ರಿ_(ನಟಿ)
* ಮೋಹನ್ ಆಗಿ ಚಂದ್ರಶೇಖರ್_(ನಟ)
## ಹಾಡುಗಳು
## ಇತರೆ
ವರ್ಗ:ಚಲನಚಿತ್ರ
ಮಾನ್ವಿತಾ ಕಾಮತ್

**ಮಾನ್ವಿತಾ ಕಾಮತ್** ಕನ್ನಡ ಚಿತ್ರರಂಗದಲ್ಲಿ ಕೆಲಸ ಮಾಡುವ ಭಾರತೀಯ ನಟಿಯಾಗಿದ್ದಾರೆ.  ಅವರು ರೇಡಿಯೋ ಮಿರ್ಚಿಯಲ್ಲಿ ರೇಡಿಯೋ ಜಾಕಿಯಾಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು ಮತ್ತು ದುನಿಯಾ ಸೂರಿ ನಿರ್ದೇಶನದ ಕನ್ನಡ ಚಲನಚಿತ್ರ *ಕೆಂಡಸಂಪಿಗೆ* (2015) ಮೂಲಕ ನಟನೆಗೆ ಕಾಲಿರಿಸಿದರು.

## ಆರಂಭಿಕ ಜೀವನ 
ಮಾನ್ವಿತಾ ಕಾಮತ್, ಅವರನ್ನು ಮೊದಲು ಮಾನ್ವಿತಾ ಹರೀಶ್ ಅಥವಾ ಶ್ವೇತಾ ಕಾಮತ್ ಎಂದು ಕರೆಯಲಾಗುತ್ತಿತ್ತು, ಹರೀಶ್ ಕಾಮತ್ ಮತ್ತು ಸುಜಾತಾ ಕಾಮತ್ ದಂಪತಿಗೆ ಏಪ್ರಿಲ್ 13 ರಂದು ಮಂಗಳೂರಿನಲ್ಲಿ ಜನಿಸಿದರು. ಎಸ್‌ಎಸ್‌ಎಲ್‌ಸಿವರೆಗೆ ಚಿಕ್ಕಮಗಳೂರಿನ ಕಳಸದಲ್ಲಿ ಬೆಳೆದ ಅವರು ನಂತರ ಶಾರದ ಪಿಯು ಕಾಲೇಜಿನಲ್ಲಿ ಪಿಯು ಮುಗಿಸಿದರು. ಮತ್ತು ಮಂಗಳೂರಿನ ಸೇಂಟ್ ಅಲೋಶಿಯಸ್ ಕಾಲೇಜಿನಲ್ಲಿ ಪತ್ರಿಕೋದ್ಯಮ, ಅನಿಮೇಷನ್ ಮತ್ತು ಇಂಗ್ಲಿಷ್ ಸಾಹಿತ್ಯದಲ್ಲಿ ಪದವಿ ಪಡೆದರು. ಅವರು ಮಂಗಳೂರಿನ ರೇಡಿಯೋ ಮಿರ್ಚಿಯಲ್ಲಿ ಒಂದು ವರ್ಷಕ್ಕೂ ಹೆಚ್ಚು ಕಾಲ ಕೆಲಸ ಮಾಡಿದರು. ಮತ್ತು ಕಿಲಾಡಿ 983 ಎಂಬ ಕಾರ್ಯಕ್ರಮವನ್ನು ಆಯೋಜಿಸುತ್ತಿದ್ದರು 

## ವೃತ್ತಿ 
ಸಿನಿಮಾ ರಂಗದಲ್ಲಿ ಆಕೆಗೆ ಯಾವುದೇ ಸಂಪರ್ಕವಿಲ್ಲದಿದ್ದರೂ, ಕೆಲವರು ದುನಿಯಾ ಸೂರಿಗೆ ಆಕೆಯ ಹೆಸರನ್ನು ಶಿಫಾರಸು ಮಾಡಿದರು. *ಕೆಂಡಸಂಪಿಗೆಯ* ಆಡಿಷನ್‌ಗೆ ಕರೆದರು ಮತ್ತು ನಾಯಕಿ ಪಾತ್ರಕ್ಕೆ ಆಯ್ಕೆಯಾದರು.  ಆಕೆಯ ನಟನಾ ಕೌಶಲ್ಯದ ಹೊರತಾಗಿ, ದುನಿಯಾ ಸೂರಿ ತನ್ನ ಚಿತ್ರದ ನಾಯಕಿಯು ಎರಡು ಗುಣಗಳನ್ನು ಹೊಂದಿದ್ದಳು - ದೂರದ ಊರಿಗೆ ಚಾಲನೆ ಮಾಡುವ ಸಾಮರ್ಥ್ಯ ಮತ್ತು ಕನ್ನಡವನ್ನು ಸಂಪೂರ್ಣವಾಗಿ ತಿಳಿದುಕೊಳ್ಳುವ ಸಾಮರ್ಥ್ಯ. ವಾಸ್ತವವಾಗಿ, ಮಾನ್ವಿತಾ ಹರೀಶ್ ಅವರು ಮಂಗಳೂರು ಕನ್ನಡ, ಮಲೆನಾಡು ಕನ್ನಡ, ಧಾರವಾಡ ಕನ್ನಡ ಮತ್ತು ಬೆಂಗಳೂರು ಕನ್ನಡವನ್ನು ಚೆನ್ನಾಗಿ ತಿಳಿದಿದ್ದರು, ಅದು ಅನುಕೂಲವಾಯಿತು. ಮಾನ್ವಿತಾ ಹರೀಶ್ ಬಾಲ್ಯದಿಂದಲೂ ದಿವಂಗತ ಶ್ರೀ.ಭಾಸ್ಕರ್ ನೆಲ್ಲಿತೀರ್ಥರ ಜಾನಪದ ನಾಟಕ ತಂಡದಲ್ಲಿ ರಂಗಭೂಮಿಯಲ್ಲಿದ್ದರು. ಕಾಲೇಜಿನಲ್ಲಿ ಕನ್ನಡ ಸಂಘದ ಕಾರ್ಯದರ್ಶಿಯೂ ಆಗಿದ್ದ ಆಕೆ ಸಿನಿಮಾವನ್ನು ವೃತ್ತಿಯನ್ನಾಗಿಸಿಕೊಂಡಳು.   ಅವರು ಗೌರಿ ಶೆಟ್ಟಿಯಾಗಿ ಚಿತ್ರದಲ್ಲಿ ವಿಕ್ಕಿ ವರುಣ್ ಎದುರು ಜೋಡಿಯಾಗಿದ್ದರು, ಅದು ವಾಣಿಜ್ಯಿಕವಾಗಿ ಯಶಸ್ವಿಯಾಯಿತು.  ಆಕೆಯ ಮುಂದಿನ ಕೆಲಸವೆಂದರೆ ಹ್ಯಾಟ್ರಿಕ್ ಹೀರೋ ಶಿವ ರಾಜ್‌ಕುಮಾರ್ ಜೊತೆ ದುನಿಯಾ ಸೂರಿ ನಿರ್ದೇಶನದ ಕಮರ್ಷಿಯಲ್ ಹಿಟ್ ಚಿತ್ರ ಟಗರು . 

## ಚಿತ್ರಕಥೆ 
## ಉಲ್ಲೇಖಗಳು 
ವರ್ಗ:ಭಾರತೀಯ ಚಲನಚಿತ್ರ ನಟಿಯರು
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:All articles with unsourced statements
ಸ್ಕೂಲ್ ಮಾಸ್ಟರ್ (೨೦೧೦ ಚಲನಚಿತ್ರ)

ವರ್ಗ:ವರ್ಷ-೨೦೧೦ ಕನ್ನಡಚಿತ್ರಗಳು

## ಕಥೆ
## ತಾರಾಗಣ
* ವಿಷ್ಣುವರ್ಧನ್
* ಸುಹಾಸಿನಿ
* ಅವಿನಾಶ್
* ತಾರಾ
* ಚಿತ್ರಾ ಶೆಣೈ
* ಮುಖೇಶ್ ರಿಷಿ

## ಹಾಡುಗಳು
## ಇತರೆ
ರುಕ್ಮಿಣಿ ವಸಂತ್

**ರುಕ್ಮಿಣಿ ವಸಂತ್** ಒಬ್ಬ ಭಾರತೀಯ ನಟಿ, ಅವರು ಕನ್ನಡ ಚಲನಚಿತ್ರೋದ್ಯಮದಲ್ಲಿ ಪ್ರಧಾನವಾಗಿ ಕೆಲಸ ಮಾಡುತ್ತಿದ್ದಾರೆ. ಇವರು ಕನ್ನಡ ಚಲನಚಿತ್ರ *ಬೀರಬಲ್ ಟ್ರೈಲಜಿ ಕೇಸ್ 1: ಫೈಂಡಿಂಗ್ ವಜ್ರಮುನಿ* ಮೂಲಕ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು.

## ಜೀವನ 
ರುಕ್ಮಿಣಿ ವಸಂತ್ ಅವರು 1994ರ ಡಿಸೆಂಬರ್ 10ರಂದು ಕರ್ನಾಟಕದ ಬೆಂಗಳೂರಿನಲ್ಲಿ ಕನ್ನಡ ಮಾತನಾಡುವ ಕುಟುಂಬವೊಂದರಲ್ಲಿ ಜನಿಸಿದರು. ಅವರ ತಂದೆ ಕರ್ನಲ್ ವಸಂತ್ ವೇಣುಗೋಪಾಲರು ಭಾರತದ ಶಾಂತಿಕಾಲದ ಅತ್ಯುನ್ನತ ಮಿಲಿಟರಿ ಪ್ರಶಸ್ತಿಯಾದ ಅಶೋಕ ಚಕ್ರವನ್ನು ಪಡೆದ ಮೊದಲ ವ್ಯಕ್ತಿ ಆಗಿದ್ದಾರೆ. ರುಕ್ಮಿಣಿ ಲಂಡನ್ನ ಬ್ಲೂಮ್ಸ್ಬರಿ ರಾಯಲ್ ಅಕಾಡೆಮಿ ಆಫ್ ಡ್ರಾಮ್ಯಾಟಿಕ್ ಆರ್ಟ್ಸ್ನಲ್ಲಿ ನಟನಾ ಪದವಿಯನ್ನು ಪಡೆದಿದ್ದಾರೆ. 

## ವೃತ್ತಿಜೀವನ
ಎಂ. ಜಿ. ಶ್ರೀನಿವಾಸ ಅವರೊಂದಿಗೆ ಕನ್ನಡ ಚಲನಚಿತ್ರ *ಬೀರಬಲ್* ಮೂಲಕ ಪಾದಾರ್ಪಣೆ ಮಾಡಿದರು.

## ಚಲನಚಿತ್ರಗಳ ಪಟ್ಟಿ 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:Articles with hCards
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಭಾರತೀಯ ಚಲನಚಿತ್ರ ನಟಿಯರು
ವರ್ಗ:ಜೀವಂತ ವ್ಯಕ್ತಿಗಳು
ರಾಧಿಕಾ ನಾರಾಯಣ್

ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ಕನ್ನಡ ಚಲನಚಿತ್ರ ನಟಿಯರು

**ರಾಧಿಕಾ ನಾರಾಯಣ್** ಒಬ್ಬ ಭಾರತೀಯ ನಟಿ,  ಮುಖ್ಯವಾಗಿ ಮುಖ್ಯವಾಹಿನಿಯ ಕನ್ನಡ ಸಿನಿಮಾದಲ್ಲಿ ಮತ್ತು ಕನ್ನಡ ರಂಗಭೂಮಿಯಲ್ಲಿ ಕೆಲಸ ಮಾಡುತ್ತಿದ್ದಾರೆ. ಇವರು ತಮ್ಮ ಯೋಜನೆಗಳ ಆಯ್ಕೆಗೆ ಹೆಸರುವಾಸಿಯಾದ ವಿಧಾನ ನಟಿ.

## ಆರಂಭಿಕ ಜೀವನ 
ರಾಧಿಕಾ ನಾರಾಯಣ್ ಅವರು ಕರ್ನಾಟಕದ ಉಡುಪಿಯಲ್ಲಿ ಜನಿಸಿದರು. ಅವರು ಮೈಸೂರಿನ ವಿದ್ಯಾ ವಿಕಾಸ್ ಇಂಜಿನಿಯರಿಂಗ್ ಮತ್ತು ಟೆಕ್ನಾಲಜಿ ಕಾಲೇಜಿನಿಂದ ಇಂಜಿನಿಯರಿಂಗ್ ಪದವೀಧರರಾಗಿದ್ದಾರೆ.  ಚಲನಚಿತ್ರ ನಟಿಯಾಗುವುದರ ಜೊತೆಗೆ, ಅವರು ತರಬೇತಿ ಪಡೆದ ಕಥಕ್ ನೃತ್ಯಗಾರ್ತಿಯೂ ಆಗಿದ್ದಾರೆ. ಅವರು ವೀಮೂವ್ ಥಿಯೇಟರ್ ಚಳುವಳಿಯಲ್ಲಿ ಸಕ್ರಿಯವಾಗಿ ತೊಡಗಿಸಿಕೊಂಡಿದ್ದಾರೆ ಮತ್ತು ಕಿರುಚಿತ್ರಗಳಲ್ಲಿ ನಟಿಸಿದ್ದಾರೆ. ಅವರು ತಮ್ಮ ವೃತ್ತಿಜೀವನದ ಮೊದಲಿನಿಂದಲೂ ಮಾಡೆಲ್ ಆಗಿ ಕೆಲಸ ಮಾಡಿದ್ದಾರೆ. ಅವರು ಬೆಂಗಳೂರಿನ ಸ್ವಾಮಿ ವಿವೇಕಾನಂದ ಯೋಗ ಅನುಸಂಧಾನ ಸಂಸ್ಥಾನದಲ್ಲಿ ಯೋಗ ತರಬೇತುದಾರರಾಗಿದ್ದರು.

## ವೃತ್ತಿ 
ಅನುಪ್ ಭಂಡಾರಿಯವರ ನಿರ್ದೇಶನದ ಕನ್ನಡ ಥ್ರಿಲ್ಲರ್ *ರಂಗಿತರಂಗ* (೨೦೧೫) ದಲ್ಲಿ ಅವರ ದೊಡ್ಡ ಪರದೆಯ ಚೊಚ್ಚಲ ಚಿತ್ರದಲ್ಲಿ, ಅವರು ಗೌತಮ್ ಸುವರ್ಣ ( ನಿರೂಪ್ ಭಂಡಾರಿ ) ಅವರ ಪತ್ನಿ ಇಂದು ಸುವರ್ಣ ಪಾತ್ರದಲ್ಲಿ ನಾಯಕಿ ಪಾತ್ರವನ್ನು ನಿರ್ವಹಿಸುತ್ತಾರೆ. ಚಿತ್ರವು ಅದರ ಚಿತ್ರಕಥೆ, ಸ್ಕೋರ್ ಮತ್ತು ಛಾಯಾಗ್ರಹಣಕ್ಕಾಗಿ ವಿಮರ್ಶಾತ್ಮಕವಾಗಿ ಮೆಚ್ಚುಗೆ ಗಳಿಸಿತು. ಅದರ ಬಾಯಿಮಾತಿನ ಮಾರ್ಕೆಟಿಂಗ್‌ನಿಂದಾಗಿ ಚಿತ್ರವು ಕರ್ನಾಟಕದಲ್ಲಿ ಬ್ಲಾಕ್‌ಬಸ್ಟರ್ ಆಗಿತ್ತು ಮತ್ತು ಅದರ ವಿಶ್ವಾದ್ಯಂತ ಬಿಡುಗಡೆಯಲ್ಲಿ ಅದ್ಭುತ ಪ್ರತಿಕ್ರಿಯೆಯನ್ನು ಪಡೆಯಿತು. ರಂಗಿತರಂಗದ ನಂತರ, ಪವನ್ ಕುಮಾರ್ ಅವರ ಥ್ರಿಲ್ಲರ್ *ಯು ಟರ್ನ್* (೨೦೧೬) ನಲ್ಲಿ ರಾಧಿಕಾ ಪೋಷಕ ಪಾತ್ರವನ್ನು ನಿರ್ವಹಿಸಿದ್ದಾರೆ.  ಇತ್ತೀಚೆಗೆ, ಅವರು ಬ್ಲ್ಯಾಕ್ ಸ್ಟೋನ್ ಅಗರಬತ್ತಿಯ ಜಾಹೀರಾತಿನಲ್ಲಿ ಕಾಣಿಸಿಕೊಂಡಿದ್ದಾರೆ.

## ಚಿತ್ರಕಥೆ 
## ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* Facebook page
* Instagram
ಮಹಾಕ್ಷತ್ರಿಯ (ಚಲನಚಿತ್ರ)

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೧೯೯೪ ಕನ್ನಡಚಿತ್ರಗಳು

## ಕಥೆ
ಮುಂಗೋಪಿ ಪ್ರತಾಪ್ ಮಂಗಳೂರಿನಲ್ಲಿ ವಾಚ್ ಅಂಗಡಿ ನಡೆಸುತ್ತಾ , ತನ್ನ ಅಕ್ಕ, ನ್ಯಾಯಾಧೀಶ ಭಾವ ಮತ್ತು ಅಕ್ಕನ ಮಗಳು ಲಕ್ಷ್ಮಿ ಜೊತೆ ವಾಸಿಸುತ್ತಾನೆ. ಮುಂಗೋಪದ ಕಾರಣ, ಆಕಸ್ಮಿಕವಾಗಿ ಲಕ್ಷ್ಮಿಯ ಕೊಲೆಗೆ ಕಾರಣನಾಗಿ ಜೈಲುಪಾಲಾಗುತ್ತಾನೆ. ಪ್ರತಾಪ್ ಜೊತೆಗೆ, ಲಕ್ಷ್ಮಿಯ ಜೊತೆಗೆ ಅಕ್ರಮ ಸಂಬಂಧ ಇತ್ತು ಎಂಬ ಸುಳ್ಳು ಆರೋಪ ಕೇಳಿ ಬಂದಾಗ ಆತನ ಭಾವ ಆತ್ಮಹತ್ಯೆ ಮಾಡಿಕೊಳ್ಳುತ್ತಾನೆ. ಪ್ರತಾಪ್ ಆತನ ಮೇಲೆ ಸುಳ್ಳು ಆರೋಪ ಮಾಡಿದ ಪತ್ರಕರ್ತನನ್ನು ಕೊಲೆ ಮಾಡಿ ೫ ವರ್ಷ ಜೈಲು ಶಿಕ್ಷೆ ಪಡೆಯುತ್ತಾನೆ. ಜೈಲಿನ ಜೈಲರ್  ಕಾವೇರಿಯಿಂದ ಸ್ಪೂರ್ತಿ ಪಡೆದು ತನ್ನ ಕೋಪವನ್ನು ಕಡಿಮೆ ಮಾಡಿಕೊಂಡು ತನ್ನಂತೆಯೇ ಕೋಪ ಮತ್ತು ಪ್ರಾಯಶ್ಚಿತ್ತಕ್ಕೆ ಅಣಿಯಾದವರನ್ನು ಸುಧಾರಣೆಗೆ ಮುಂದಾಗುತ್ತಾನೆ.

## ತಾರಾಗಣ
## ಹಾಡುಗಳು
==ಉಲ್ಲೇಖ==ವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ವಾನರ

**ವಾನರ** ಎಂದರೆ ಪ್ರೈಮೇಟ್ ಗಣದ ಆಂತ್ರಪ್ರಾಯ್ಡಿಯ ಗುಂಪಿಗೆ ಸೇರಿದ ಬೃಹತ್ ಕಪಿ (ಏಪ್). ಇದರಲ್ಲಿ ಗಿಬ್ಬನ್, ಒರಾಂಗೂಟಾನ್, ಗೊರಿಲ್ಲ ಮತ್ತು ಚಿಂಪ್ಯಾಂಜಿ ಎಂಬ ನಾಲ್ಕು ಜಾತಿಗಳುಂಟು. ಮೊದಲೆರಡು ಮಂಗಗಳು ಏಷ್ಯಕ್ಕೂ ಉಳಿದವೆರಡು ಆಫ್ರಿಕಕ್ಕೂ ಸೀಮಿತವಾಗಿವೆ.

**ಗಿಬ್ಬನ್**: ಆಗ್ನೇಯ ಏಷ್ಯವಾಸಿಯಾದ ಗಿಬ್ಬನ್ ಮಂಗನ ಕೆಲವು ಲಕ್ಷಣಗಳನ್ನುಳಿಸಿಕೊಂಡಿದ್ದರೂ ಮಾನವನಂತೆ ದ್ವಿಪಾದಿ. ಆದರೆ ಕಾಲುಗಳನ್ನು ನೆಟ್ಟಗೆ ಇಡದೆ ಮಡಚಿಕೊಂಡೇ ಇರುತ್ತದೆ. ಮರಗಳಲ್ಲಿ ಹೆಚ್ಚಾಗಿ ವಾಸಿಸುತ್ತ ಸಸ್ಯಾಹಾರಿಯಾಗಿದ್ದರೂ ಹುಳಹುಪ್ಪಟೆ, ಹಕ್ಕಿ ಮತ್ತು ಅದರ ಮೊಟ್ಟೆಗಳನ್ನು ತಿನ್ನುತ್ತದೆ.

**ಒರಾಂಗೂಟಾನ್**: ಸುಮಾತ್ರ-ಬೋರ್ನಿಯೊ ದ್ವೀಪ ವಾಸಿಯಾದ ಒರಾಂಗೂಟಾನ್ ಮರಗಳ ಮೇಲೆ ವಾಸಿಸುತ್ತ ಕೊಂಬೆಯಿಂದ ಕೊಂಬೆಗೆ ನೆಗೆಯುವುದರಲ್ಲಿ ನಿಷ್ಣಾತ. ಸಸ್ಯಾಹಾರಿಯಾಗಿದ್ದು ಅರಣ್ಯಫಲಗಳನ್ನು ತಿನ್ನುತ್ತದೆ.

**ಗೊರಿಲ್ಲ**: ಆಫ್ರಿಕದ ಮಧ್ಯಪ್ರದೇಶವಾಸಿಯಾದ ಗೊರಿಲ್ಲ ಅತ್ಯಪೂರ್ವವಾದ್ದು. ಬೃಹತ್ ಮಂಗಗಳಲ್ಲಿ ಅದೇ ಅತ್ಯಂತ ದೊಡ್ಡದು. ನೆಲದ ಮೇಲೆ ವಾಸಿಸುವ ಇದು ಚತುಷ್ಟಾದಿಯಾಗಿದ್ದರೂ ಹಿಂಗಾಲುಗಳ ಮೇಲೆ ನಿಲ್ಲಬಲ್ಲದು. ಇದು ಕೂಡ ಸಸ್ಯಹಾರಿ.

**ಚಿಂಪ್ಯಾಂಜಿ**: ಚಿಂಪ್ಯಾಂಜಿ ಆಫ್ರಿಕದ ಉಷ್ಣಪ್ರದೇಶವಾಸಿ. ಮರಗಳ ಮೇಲೆ ನೆಗೆಯುತ್ತ ವೇಗವಾಗಿ ಚಲಿಸಬಲ್ಲದು. ಅನೇಕ ಬಗೆಯ ಸಸ್ಯಗಳನ್ನು ತಿನ್ನುತ್ತದೆ. ಇದು ಹಲವು ವಿಧವಾದ ಶಬ್ದಗಳನ್ನು ಮಾಡಬಲ್ಲುದಾದರೂ ಮಾತನಾಡಲಾರದು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
*  Agreement between cladograms based on molecular and anatomical data.
* Human Timeline (Interactive) – Smithsonian, National Museum of Natural History (August 2016).

ವರ್ಗ:ಸಸ್ತನಿ ಪ್ರಾಣಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸ್ಕೂಲ್ ಮಾಸ್ಟರ್

* ಸ್ಕೂಲ್ ಮಾಸ್ಟರ್ (೧೯೫೮ ಚಲನಚಿತ್ರ)
* ಸ್ಕೂಲ್ ಮಾಸ್ಟರ್ (೨೦೧೦ ಚಲನಚಿತ್ರ)
ಜೋಡಿ ನಂ.1 (ಕನ್ನಡ ರಿಯಾಲಿಟೀ ಶೋ)

ಝೀ ಕನ್ನಡ ವಾಹಿನಿಯಲ್ಲಿ ಪ್ರಸಾರವಾಗುತ್ತಿರುವ 'ಜೋಡಿ ನಂ.1' ಭಾರತೀಯ ಕನ್ನಡ ಭಾಷೆಯ ರಿಯಾಲಿಟಿ ಶೋ ಆಗಿದೆ. ಈ ಕಾರ್ಯಕ್ರಮವು ಜನಪ್ರಿಯ ಹಿಂದಿ ರಿಯಾಲಿಟಿ ಶೋ "ಸ್ಮಾರ್ಟ್ ಜೋಡಿ" ಯಿಂದ ಪ್ರೇರಣೆ ಪಡೆದಿದೆ. ಈ ಪ್ರದರ್ಶನವು ಹನ್ನೆರಡು ನಿಜ ಜೀವನದ ತಾರಾದಂಪತಿಗಳನ್ನು ಒಳಗೊಂಡಿದೆ. ಅವರು ಜೋಡಿ ನಂ.1 ಪ್ರಶಸ್ತಿಯನ್ನು ಗೆಲ್ಲಲು ಸ್ಪರ್ಧಿಸುವ ಜೊತೆಗೆ, ಮೋಜಿನ ಮತ್ತು ಸವಾಲಿನ ಆಟಗಳು ಇರುತ್ತವೆ. ಸೆಲೆಬ್ರಿಟಿಗಳು ತಮ್ಮ ಸಂಗಾತಿಗಳೊಂದಿಗೆ ತಮ್ಮ ಕೆಮಿಸ್ಟ್ರಿಯನ್ನು ಸಾಬೀತುಪಡಿಸಲು ಸ್ಪರ್ಧಿಸುತ್ತಾರೆ. 

## ಕಾರ್ಯಕ್ರಮ ಒಳನೋಟ 
ಸೆಲೆಬ್ರಿಟಿಗಳು ತಮ್ಮ ಸಂಗಾತಿಯವರೊಂದಿಗೆ ತಮ್ಮ ಕೆಮಿಸ್ಟ್ರಿಯನ್ನು ಸಾಬೀತುಪಡಿಸಲು ಸ್ಪರ್ಧಿಸುತ್ತಾರೆ.

ಈ ಕಾರ್ಯಕ್ರಮದಲ್ಲಿ ಚಲನಚಿತ್ರ ನಟ ನೆನಪಿರಲಿ ಪ್ರೇಮ್ ಮತ್ತು ನಟಿ ಮಾಳವಿಕಾ ಅವಿನಾಶ್ ತೀರ್ಪುಗಾರಾಗಿದ್ದಾರೆ. ಶ್ವೇತಾ ಚೆಂಗಪ್ಪ ಮತ್ತು ಕುರಿ ಪ್ರತಾಪ್ ಕಾರ್ಯಕ್ರಮವನ್ನು ನಿರೂಪಣೆ ಮಾಡಿದ್ದಾರೆ.
ಈ ಕಾರ್ಯಕ್ರಮವು ವಾರಾಂತ್ಯದಲ್ಲಿ ಪ್ರಸಾರವಾಗುತ್ತಿತ್ತು.

### ಸೀಸನ್
## ಸೀಸನ್ 1 
ಸೀಸನ್ 1 ಝೀ ಕನ್ನಡದಲ್ಲಿ ಜೂನ್ 11, 2022 ರಿಂದ ಪ್ರತಿ ಶನಿವಾರ ಮತ್ತು ಭಾನುವಾರ ಸಂಜೆ 6.30 ಕ್ಕೆ ಪ್ರಸಾರವಾಗಿದ್ದು ,
ಈ ಸೀಸನನಲ್ಲಿ ಹತ್ತು ತಾರಾ ಜೋಡಿಗಳು ಭಾಗವಹಿಸಿದ್ದಾರೆ .
***ಜೋಡಿ ನಂ.1 ಸೀಸನ್ 1***' ರಲ್ಲಿ ಸೆಲೆಬ್ರಿಟಿ ದಂಪತಿಗಳಾದ ನಟ ಅಭಿಜಿತ್ ಮತ್ತು ರೋಹಿಣಿ ದಂಪತಿಗಳು ವಿಜೇತರಾಗಿದ್ದರು. ದಂಪತಿಗಳು ಐದು ಲಕ್ಷ ನಗದು ಬಹುಮಾನವನ್ನು ಗೆದ್ದಿದ್ದಾರೆ. ಮೊದಲ ರನ್ನರ್ ಆಪ್ ಕೀರ್ತಿ ಮತ್ತು ಅರ್ಪಿತಾ ದಂಪತಿಗಳಿಗೆ ಮೂರು ಲಕ್ಷ ನಗದು ಬಹುಮಾನ ಮತ್ತು ಎರಡನೇ ರನ್ನರ್ ಆಪ್ ಸಂತೋಷ್ ಮತ್ತು ಮಾನಸ ದಂಪತಿಗಳಿಗೆ ಒಂದು ಲಕ್ಷ ನಗದು ಬಹುಮಾನವನ್ನು ಗೆದ್ದಿದ್ದಾರೆ.

### ತಾರಾದಂಪತಿಗಳು
## ಸೀಸನ್ 2
ಜೋಡಿ ನಂ.1 ಸೀಸನ್ 2ರ ಮೊದಲ ಪ್ರಸಾರ ಸೆಪ್ಟಂಬರ್ 9, 2023 ರಂದು ನಡೆಯಿತು . ಈ ಸೀಸನ್ ಪ್ರತಿ ಶನಿವಾರ ಮತ್ತು ಭಾನುವಾರ ರಾತ್ರಿ 6 ಗಂಟೆಗೆ ಝೀ ಕನ್ನಡದಲ್ಲಿ ಪ್ರಸಾರವಾಗುತ್ತಿದೆ. ಸೀಸನ್ 1 ರಂತೆ ಈ ಬಾರಿಯೂ ನಟ ನೆನಪಿರಲಿ ಪ್ರೇಮ್ ಮತ್ತು ಹಿರಿಯ ನಟಿ ಮಾಳವಿಕಾ ಅವಿನಾಶ್ ತೀರ್ಪುಗಾರಾಗಿದ್ದಾರೆ. ಶ್ವೇತಾ ಚೆಂಗಪ್ಪ ಮತ್ತು ಕುರಿ ಪ್ರತಾಪ್ ಸೀಸನ್ 2 ಅನ್ನು ನಿರೂಪಣೆ ಮಾಡುತ್ತಿದ್ದಾರೆ. ಈ ಬಾರಿ ೧೦ ಮಂದಿ ತಾರಾದಂಪತಿಗಳು ಸ್ಪರ್ಧಿಸಲಿದ್ದಾರೆ 
.

### ತಾರಾದಂಪತಿಗಳು
## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
*ಜೋಡಿನಂ.೧ ಸೀಸನ್ ಒಂದರ ಸಂಚಿಕೆಗಳು
*ಜೋಡಿ ನಂ.೧ ಸೀಸನ್ ಎರಡರ ಸಂಚಿಕೆಗಳು

ವರ್ಗ:ಝೀ ಕನ್ನಡದ ಧಾರಾವಾಹಿ
ವರ್ಗ:ರಿಯಾಲಿಟಿ ಶೋ
ಶ್ರೀ ಮಹಾಲಿಂಗೇಶ್ವರ ದೇವಸ್ಥಾನ, ಕಾವೂರು

**ಶ್ರೀ ಮಹಾಲಿಂಗೇಶ್ವರ ದೇವಸ್ಥಾನ, ಕಾವೂರು** ಕರ್ನಾಟಕ ರಾಜ್ಯದ ಮಂಗಳೂರಿನ, ಕಾವೂರು ಪ್ರದೇಶದಲ್ಲಿದೆ. ಇದು ಶಿವನ ರೂಪವಾದ ಮಂಜುನಾಥನಿಗೆ ಸಮರ್ಪಿತವಾಗಿದೆ. ಈ ದೇವಾಲಯವನ್ನು ೧೩ ಅಥವಾ ೧೪ನೇ ಶತಮಾನದಲ್ಲಿ ಪರಮೇಶ್ವರನನ್ನು ಪೂಜಿಸಲು ಇಲ್ಲಿಗೆ ಬಂದ ಮಹರ್ಷಿ ಕಾವೇರರಿಂದ ಸ್ಥಾಪಿಸಲಾಯಿತು. ಅವರು ಇಲ್ಲಿ ಲಿಂಗವನ್ನು ಸ್ಥಾಪಿಸಿ ದೇವಾಲಯವನ್ನು ನಿರ್ಮಿಸಿದರು. ಇದು ಅಭಿಷೇಕಪ್ರಿಯನಾಗಿರುವ ಶಿವನ ದೇವಾಲಯವಾಗಿದೆ.

## ಇತಿಹಾಸ 
ಕಾವೂರು ಮಹಾಲಿಂಗೇಶ್ವರ ದೇವಸ್ಥಾನವು ಕಾವೂರಿನ ಪ್ರಸಿದ್ಧ ಹಿಂದೂ ದೇವಾಲಯವಾಗಿದೆ. ಈ ದೇವಾಲಯವು ಶಿವನಿಗೆ ಸಮರ್ಪಿತವಾಗಿದೆ ಮತ್ತು ಈ ಪ್ರದೇಶದ ಅತ್ಯಂತ ಹಳೆಯ ದೇವಾಲಯಗಳಲ್ಲಿ ಒಂದಾಗಿದೆ ಎಂದು ನಂಬಲಾಗಿದೆ. ಕಾವೂರು ಮಹಾಲಿಂಗೇಶ್ವರ ದೇವಸ್ಥಾನವು ೧೩ ಅಥವಾ ೧೪ನೇ ಶತಮಾನದಲ್ಲಿ ಮಹರ್ಷಿ ಕಾವೇರರಿಂದ ಸ್ಥಾಪಿಸಲ್ಪಟ್ಟಿತು. ಈ ದೇವಾಲಯವನ್ನು ಮೂಲತಃ ಸಣ್ಣ ದೇವಾಲಯವಾಗಿ ನಿರ್ಮಿಸಲಾಯಿತು, ಆದರೆ ನಂತರ ಶತಮಾನದಲ್ಲಿ ವಿವಿಧ ಆಡಳಿತಗಾರರಿಂದ ವಿಸ್ತರಿಸಲಾಯಿತು ಮತ್ತು ನವೀಕರಿಸಲಾಯಿತು. ದೇವಾಲಯವನ್ನು ಒಂದು ಕಾಲದಲ್ಲಿ ಗೌಡ ಸಾರಸ್ವತ ಬ್ರಾಹ್ಮಣ ಸಮುದಾಯದ ಭಾಗವಾಗಿತ್ತು. ೧೬ನೇ ಶತಮಾನದಲ್ಲಿ, ಇದು ಬಂಟ್ ಸಮುದಾಯ ನಿಯಂತ್ರಣಕ್ಕೆ ಬಂದಿತು. ೧೭ನೇ ಶತಮಾನದಲ್ಲಿ, ದೇವಾಲಯವನ್ನು ಕೆಳದಿ ನಾಯಕರು ನವೀಕರಿಸಲಾಯಿತು. ಅವರು ಸುಂದರವಾದ ಮರದ ರಥವನ್ನು ಸೇರಿಸಿದರು, ಇದನ್ನು ವಾರ್ಷಿಕ ಕಾವೂರು ಉತ್ಸವದ ಸಮಯದಲ್ಲಿ ಬಳಸಲಾಗುತ್ತದೆ. ಧರ್ಮಸ್ಥಳ ದೇವಾಲಯದ ಹೆಗ್ಗಡೆ ಅರಸರಿಂದ ೧೯ನೇ ಶತಮಾನದಲ್ಲಿ ದೇವಾಲಯವನ್ನು ನವೀಕರಿಸಲಾಯಿತು.

## ವಾಸ್ತುಶಿಲ್ಪ
ಕಾವೂರು ಮಹಾಲಿಂಗೇಶ್ವರ ದೇವಾಲಯದ ವಾಸ್ತುಶಿಲ್ಪವು ದ್ರಾವಿಡ ಮತ್ತು ಹೊಯ್ಸಳ ಶೈಲಿಗಳ ಮಿಶ್ರಣವಾಗಿದೆ. ಈ ದೇವಾಲಯವು ವಿಶಿಷ್ಟವಾದ ವಿನ್ಯಾಸವನ್ನು ಹೊಂದಿದೆ. ಈ ಪ್ರದೇಶದ ಇತರ ದೇವಾಲಯಗಳಿಗಿಂತ ಭಿನ್ನವಾಗಿದೆ. ಇದು ಆಯತಾಕಾರವನ್ನು ಹೊಂದಿದ್ದು, ಮುಖ್ಯ ದ್ವಾರವು ಪೂರ್ವಕ್ಕೆ ಎದುರಾಗಿದೆ. ದೇವಾಲಯದ ಸಂಕೀರ್ಣವು ಮುಖ್ಯ ದೇವಾಲಯವಾಗಿದ್ದು ಹಲವಾರು ಸಣ್ಣ ದೇವಾಲಯಗಳು ಮತ್ತು ಮುಖ್ಯ ದೇವಾಲಯದ ಮುಂದೆ ದೊಡ್ಡ ಜಾಗ ಒಳಗೊಂಡಿದೆ. ದೇವಾಲಯದ ಗೋಡೆಗಳನ್ನು ಸಂಕೀರ್ಣವಾದ ಕೆತ್ತನೆಯನ್ನು ಶಿಲ್ಪಗಳಿಂದ ಅಲಂಕರಿಸಲಾಗಿದೆ, ಅದರಲ್ಲಿ ವಿವಿಧ ಹಿಂದೂ ದೇವತೆಗಳು ಮತ್ತು ಪೌರಾಣಿಕ ದೃಶ್ಯಗಳನ್ನು ಚಿತ್ರಿಸುತ್ತದೆ. ದೇವಾಲಯದ ಮುಖ್ಯ ದೇವಾಲಯವು ಮೂರು ಹಂತದ ರಚನೆಯಾಗಿದ್ದು, ಮುಖ್ಯ ದೇವರಾದ ಮಹಾಲಿಂಗೇಶ್ವರ ದೇವರು ನಿಂತಿರುವ ದೃಶ್ಯವನ್ನು ಚಿತ್ರಿಸಲಾಗಿದೆ. ದೇಗುಲದ ಮೇಲ್ಭಾಗವು ದೇವರ ಮತ್ತು ದೇವತೆಗಳ ಚಿತ್ರಗಳಿಂದ, ಕೆತ್ತಿದ ಕಲ್ಲಿನ ಶಿಖರದಿಂದ ಅಲಂಕರಿಸಲ್ಪಟ್ಟಿದೆ. ದೇವಾಲಯವು ವಾರ್ಷಿಕ ರಥೋತ್ಸವದ ಸಮಯದಲ್ಲಿ ಬಳಸಲಾಗುವ ದೊಡ್ಡ ಮರದ ರಥವನ್ನು ಸಹ ಹೊಂದಿದೆ. ರಥವನ್ನು ಹೂವುಗಳು, ದೀಪಗಳು ಮತ್ತು ಹಿಂದೂ ದೇವತೆಗಳ ವರ್ಣರಂಜಿತ ಚಿತ್ರಗಳು ಮತ್ತು ಪೌರಾಣಿಕ ದೃಶ್ಯಗಳಿಂದ ಸುಂದರವಾಗಿ ಅಲಂಕರಿಸಲಾಗಿದೆ.

## ಹಬ್ಬಗಳು 
ಕಾವೂರು ಮಹಾಲಿಂಗೇಶ್ವರ ದೇವಸ್ಥಾನವು ತನ್ನ ರೋಮಾಂಚಕವಾದ ವರ್ಣರಂಜಿತ ಹಬ್ಬಗಳಿಗೆ ಹೆಸರುವಾಸಿಯಾಗಿದೆ. ಇದನ್ನು ಬಹಳ ಉತ್ಸಾಹ ಮತ್ತು ಭಕ್ತಿಯಿಂದ ಆಚರಿಸಲಾಗುತ್ತದೆ.

### ಮಹಾ ಶಿವರಾತ್ರಿ 
ಕಾವೂರು ಮಹಾಲಿಂಗೇಶ್ವರ ದೇವಸ್ಥಾನದಲ್ಲಿ ಆಚರಿಸಲಾಗುವ ಪ್ರಮುಖ ಹಬ್ಬ ಇದಾಗಿದೆ. ಇದನ್ನು ಫೆಬ್ರವರಿ ಅಥವಾ ಮಾರ್ಚ್ ತಿಂಗಳಲ್ಲಿ ಆಚರಿಸಲಾಗುತ್ತದೆ ಮತ್ತು ಈ ಹಬ್ಬವು ಶಿವನಿಗೆ ಸಮರ್ಪಿಸಲಾಗಿದೆ. ಭಕ್ತರು ಇಡಿ ರಾತ್ರಿ ಉಪವಾಸ ಮಾಡುತ್ತಾರೆ ಮತ್ತು ದೇವರಿಗೆ ಪ್ರಾರ್ಥನೆ ಸಲ್ಲಿಸುತ್ತಾರೆ.

### ರಥೋತ್ಸವ 
ಇದು ಫೆಬ್ರವರಿ ಅಥವಾ ಮಾರ್ಚ್ ತಿಂಗಳಲ್ಲಿ ಆಚರಿಸಲಾಗುವ ವಾರ್ಷಿಕ ಕಾವೊರು ಉತ್ಸವವಾಗಿದೆ. ಹಬ್ಬದ ಸಮಯದಲ್ಲಿ, ದೇವರನ್ನು ಸುಂದರವಾದ ಅಲಂಕೃತ ಮರದ ರಥದಿಂದ ಹೊರತೆಗೆಯಲಾಗುತ್ತದೆ ಮತ್ತು ಅದನ್ನು ದೇವಾಲಯದ ಸುತ್ತಲೂ ಭಕ್ತರು ಎಳೆಯುತ್ತಾರೆ. ಈ ಉತ್ಸವಕ್ಕೆ ಕ್ಷೇತ್ರದಾದ್ಯಂತ ಹೆಚ್ಚಿನ ಸಂಖ್ಯೆಯ ಭಕ್ತರ ಆಗಮಿಸುತ್ತಾರೆ.

## ಛಾಯಾಂಕಣ

File:Mahalingeshwara2.png|thumb|ಶ್ರೀ ಮಹಾಲಿಂಗೇಶ್ವರ ದೇವಸ್ಥಾನ, ಕಾವೂರು
File:Mahalingeshwara5.png|thumb|ಮಹಾಲಿಂಗೇಶ್ವರ ದೇವಸ್ಥಾನದ ವಿಶಾಲ ನೋಟ
File:Mahalingeshwara.jpg|thumb|ದೇವಾಲಯದ ಒಳ ನೋಟ
File:Mahalingeshwara4.png|thumb|ದೇವಾಲಯದ ಒಳ ನೋಟ
File:Mahalingeshwara3.png|thumb|ದೀಪಾವಳಿ ಹಬ್ಬ

## ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ದೇವಾಲಯಗಳು
ವರ್ಗ:ಹಿಂದೂ ದೇವಾಲಯಗಳು
ವರ್ಗ:ಮಂಗಳೂರಿನಲ್ಲಿರುವ ಸ್ಥಳಗಳು
ಬಳ್ಳಾರಿ ನಾಗ (ಚಲನಚಿತ್ರ)

**ಬಳ್ಳಾರಿ ನಾಗ** ೨೦೦೯ರಲ್ಲಿ ಬಿಡುಗಡೆಯಾದ ಚಿತ್ರ. ವಿಷ್ಣುವರ್ಧನ್ ಮರಣದ ಮುನ್ನ ಬಿಡೂಗಡೆಯಾದ ಅವರ ಕೊನೆಯ ಚಿತ್ರ. ಮಲಯಾಳಂನ *ರಾಜಮಾಣಿಕ್ಯಂ* ಚಿತ್ರದ ರೀಮೇಕ್.

## ತಾರಾಗಣ
* ವಿಷ್ಣುವರ್ಧನ್
* ರಾಜೇಶ್‌ ನಟರಂಗ
* ಅವಿನಾಶ್
* ಚಿತ್ರಾ ಶೆಣೈ
* ರಮೇಶ್ ಭಟ್
* ಶಿವರಾಂ
* ಬ್ಯಾಂಕ್ ಜನಾರ್ಧನ್
* ಶೋಭರಾಜ್
* ಮಾನಸಿ ಪ್ರೀತಂ
## ಬಿಡುಗಡೆ
ಈ ಚಿತ್ರವು ೯ ಅಕ್ಟೋಬರ್ ೨೦೦೯ರಂದು ರಾಜ್ಯಾದ್ಯಂತ ಬಿಡುಗಡೆಯಾಯಿತು. ವಿಷ್ಣುವರ್ಧನ್ ಅವರ ನಿಧನದ ಮುನ್ನ ಬಿಡೂಗಡೆಯಾದ  ಕೊನೆಯ ಚಿತ್ರ. ಸ್ಕೂಲ್ ಮಾಸ್ಟರ್ ಮತ್ತು ಆಪ್ತರಕ್ಷಕ ಚಿತ್ರಗಳು, ಅವರ ಮರಣದ ನಂತರ ಬಿಡುಗಡೆಯಾದವು.
## ವಿಮರ್ಶಾತ್ಮಕ ಪ್ರತಿಕ್ರಿಯೆ
*ಟೈಮ್ಸ್ ಆಫ್ ಇಂಡಿಯ* ಈ ಚಿತ್ರಕ್ಕೆ ೫ ರಲ್ಲಿ  ೩.೫ ಸ್ಟಾರ್‌ಗಳನ್ನು ನೀಡುತ್ತ"ಎಲ್ ಎನ್ ಶಾಸ್ತ್ರಿ ಅವರು ಉತ್ತಮ ಸಂಗೀತ ಸಂಯೋಜನೆ ಮಾಡಿದ್ದಾರೆ. ಕೀರ್ತಿ ವಿಷ್ಣುವರ್ಧನ್ ಅವರು ಅತ್ಯುತ್ತಮ ವೇಷಭೂಷಣ ನೀಡಿದ್ದಾರೆ. ಪಳನಿರಾಜ್ ಮತ್ತು ಪಂಬಲ್ ರವಿ ಕೆಲವು ಅತ್ಯುತ್ತಮ ಫೈಟ್‌ಗಳನ್ನು ಸಂಯೋಜನೆ ಮಾಡಿದ್ದಾರೆ" ಎಂದಿದೆ.. *ರೆಡಿಫ್.ಕಾಮ್* ಚಿತ್ರಕ್ಕೆ ೫ ರಲ್ಲಿ  ೩ ಸ್ಟಾರ್‌ಗಳನ್ನು ನೀಡುತ್ತ "ಎಲ್ ಎನ್ ಶಾಸ್ತ್ರಿ ಅವರ ಹಿಪ್ ಹಾಪ್ ಹಾಡುಗಳ ಸಂಯೋಜನೆ ಚೆನ್ನಾಗಿದೆ. ಅವರ ಹಿನ್ನೆಲೆ ಸಂಗೀತವೂ ಪ್ಲಸ್ ಪಾಯಿಂಟ್ ಆಗಿದೆ. ಎಂದಿನಂತೆ, ನಿರ್ದೇಶಕ ಬಾಬೂ ಉತ್ತಮ ತಾಂತ್ರಿಕ ಕೆಲಸವನ್ನು ಖಚಿತಪಡಿಸಿದ್ದಾರೆ.ಒಟ್ಟಿನಲ್ಲಿ ಬಳ್ಳಾರಿ ನಾಗ ಆನಂದದಾಯಕ ಮನರಂಜನೆ ನೀಡುತ್ತದೆ" ಎಂದಿದೆ.*ದಿ ನ್ಯೂ ಇಂಡಿಯನ್ ಎಕ್ಸ್ಪ್ರೆಸ್* ಬರೆದದ್ದು "*ಬಳ್ಳಾರಿ ನಾಗ* ಚಿತ್ರ 'ಜೋರಾಗಿ' ಇದ್ದರೂ, ವಿಷ್ಣು ಅವರ ರಾಕಿಂಗ್‌ ಪ್ರದರ್ಶನದಿಂದಾಗಿ  ಟ್ರೀಟ್ ಆಗಿರುತ್ತದೆ".
## ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ವರ್ಗ:ವರ್ಷ-೨೦೦೯ ಕನ್ನಡಚಿತ್ರಗಳು
ನೊಡ್ಯೂಲ್(ಔಷಧ)

ವೈದ್ಯವಿಜ್ಞಾನದಲ್ಲಿ ನೊಡ್ಯೂಲ್ ಅಥವಾ ಗಂಟುಗಳು  ಶಣ್ಣ ದೃಢವಾದ ಉಂಡೆಗಳಾಗಿವೆ, ಸಾಮಾನ್ಯವಾಗಿ ೧ ಕ್ಕಿಂತ ಹೆಚ್ಚು&nbsp;ವ್ಯಾಸದಲ್ಲಿ ಇರುತ್ತವೆ.   ದ್ರವದಿಂದ ತುಂಬಿದ್ದರೆ ಅವುಗಳನ್ನು ಚೀಲಗಳು ಎಂದು ಕರೆಯಲಾಗುತ್ತದೆ. 

ಚರ್ಮದ ನೊಡ್ಯೂಲ್ಗಗಳ ಮೌಲ್ಯಮಾಪನವು ಅದರ ನೋಟ, ಅದರ ಸ್ಥಳ, ಸ್ಪರ್ಶಕ್ಕೆ ಹೇಗೆ ಭಾಸವಾಗುತ್ತದೆ ಮತ್ತು ಆಧಾರವಾಗಿರುವ ವೈದ್ಯಕೀಯ ಸ್ಥಿತಿಯ ಸುಳಿವುಗಳನ್ನು ನೀಡುವ ಯಾವುದೇ ಸಂಬಂಧಿತ ರೋಗಲಕ್ಷಣಗಳ ವಿವರಣೆಯನ್ನು ಒಳಗೊಂಡಿರುತ್ತದೆ. 

ಚರ್ಮದಲ್ಲಿನ ನೊಡ್ಯೂಲ್ಗಳಲ್ಲಿ ಡರ್ಮಟೊಫಿಬ್ರೊಮಾ  ಮತ್ತು ಪಿಯೋಜೆನಿಕ್ ಗ್ರ್ಯಾನುಲೋಮಾ ಸೇರಿವೆ.  ಗಾಯಕ್ಕೆ ಪ್ರತಿಕ್ರಿಯೆಯಾಗಿ ಸ್ನಾಯುರಜ್ಜುಗಳು ಮತ್ತು ಸ್ನಾಯುಗಳ ಮೇಲೆ ಗಂಟುಗಳು  ಅಥವಾ ನೊಡ್ಯೂಲ್ಗಳು ರೂಪುಗೊಳ್ಳಬಹುದು  ಮತ್ತು ಆಗಾಗ್ಗೆ ಗಾಯನ ಹಗ್ಗಗಳ ಮೇಲೆ ಇವು ಕಂಡುಬರುತ್ತವೆ.  ಅವು ಶ್ವಾಸಕೋಶ,  ಅಥವಾ ಥೈರಾಯ್ಡ್,  ನಂತಹ ಅಂಗಗಳಲ್ಲಿ ಸಂಭವಿಸಬಹುದು ಅಥವಾ ರುಮಟಾಯ್ಡ್ ಸಂಧಿವಾತದಂತಹ ಇತರ ವೈದ್ಯಕೀಯ ಪರಿಸ್ಥಿತಿಗಳಲ್ಲಿ ಒಂದು ಚಿಹ್ನೆಯಾಗಿರಬಹುದು. 

## ಗುಣಲಕ್ಷಣಗಳು 
ಗಂಟುಗಳು ಸಾಮಾನ್ಯವಾಗಿ ೧ ಸೆ.ಮಿಗಿಂತ ಹೆಚ್ಚಿರುವ ಸಣ್ಣ ದೃಢವಾದ ಉಂಡೆಗಳಾಗಿವೆ. &nbsp; ಚರ್ಮ ಮತ್ತು ಇತರ ಅಂಗಗಳಲ್ಲಿ ಇವು ಕಂಡುಬರುತ್ತದೆ.  ನ್ಯೂರೋಫೈಬ್ರೊಮಾಟೋಸಿಸ್,  ಮತ್ತು ಗೊನೊರಿಯಾದಲ್ಲಿ ಸಹ ಕಾಣಿಸಿಕೊಳ್ಳಬಹುದು. 

### ಇತರ ಉದಾಹರಣೆಗಳು 
## ಉಲ್ಲೇಖಗಳು 
*
ಸೌಮ್ಯಕೇಶವ ದೇವಸ್ಥಾನ, ನಾಗಮಂಗಲ

&nbsp; ನಾಗಮಂಗಲದಲ್ಲಿರುವ **ಸೌಮ್ಯಕೇಶವ ದೇವಾಲಯವನ್ನು** ( **ಸೌಮಕೇಶವ** ಅಥವಾ **ಸೌಮ್ಯಕೇಶವ** ಎಂದೂ ಕರೆಯುತ್ತಾರೆ) ಹೊಯ್ಸಳ ಸಾಮ್ರಾಜ್ಯದ ಆಡಳಿತಗಾರರಿಂದ 12 ನೇ ಶತಮಾನದಲ್ಲಿ ನಿರ್ಮಿಸಲಾಯಿತು. ನಾಗಮಂಗಲವು ಭಾರತದ ಕರ್ನಾಟಕ ರಾಜ್ಯದ ಮಂಡ್ಯ ಜಿಲ್ಲೆಯ ಒಂದು ಪಟ್ಟಣವಾಗಿದೆ. ಇದು &nbsp;ಶ್ರೀರಂಗಪಟ್ಟಣ - ಸಿರಾ ಹೆದ್ದಾರಿಯಲ್ಲಿ ಐತಿಹಾಸಿಕವಾಗಿ ಮಹತ್ವದ ಪಟ್ಟಣವಾದ ಮೈಸೂರಿನಿಂದ 62ಕಿ.ಮೀ ದೂರದಲ್ಲಿ ಇದೆ.  ಐತಿಹಾಸಿಕವಾಗಿ, ಹೊಯ್ಸಳ ರಾಜ ವಿಷ್ಣುವರ್ಧನನ ಆಳ್ವಿಕೆಯಲ್ಲಿ ನಾಗಮಂಗಲವು ಪ್ರಾಮುಖ್ಯತೆಗೆ ಬಂದಿತು, ಅದು ವೈಷ್ಣವ ನಂಬಿಕೆಯ ಪ್ರಮುಖ ಕೇಂದ್ರವಾಯಿತು ಮತ್ತು ಅವನ ರಾಣಿಯರಲ್ಲಿ ಒಬ್ಬರಾದ ಬೊಮ್ಮಲಾದೇವಿಯಿಂದ ಪ್ರೋತ್ಸಾಹವನ್ನು ಪಡೆಯಿತು. ವೀರ ಬಲ್ಲಾಳ II ರ ಆಳ್ವಿಕೆಯಲ್ಲಿ, ನಾಗಮಂಗಲವು *ಅಗ್ರಹಾರವಾಗಿ* (ಹಿಂದೂ ಧಾರ್ಮಿಕ ಅಧ್ಯಯನದ ಸ್ಥಳ) ಅಭಿವೃದ್ಧಿ ಹೊಂದಿತು ಮತ್ತು ಗೌರವಾನ್ವಿತ *ವೀರ ಬಲ್ಲಾಳ ಚತುರ್ವೇದಿ ಭಟ್ಟಾರತ್ನಾಕರವನ್ನು* ಹೊಂದಿತ್ತು.  ಈ ದೇವಾಲಯವನ್ನು ಭಾರತೀಯ ಪುರಾತತ್ವ ಸರ್ವೇಕ್ಷಣೆಯ ರಾಷ್ಟ್ರೀಯ ಪ್ರಾಮುಖ್ಯತೆಯ ಸ್ಮಾರಕವಾಗಿ ರಕ್ಷಿಸಲಾಗಿದೆ.
ಕಮಲಾ ಹ್ಯಾರಿಸ್

thumb|ಕಮಲಾ ಹ್ಯಾರಿಸ್
**ಕಮಲ ದೇವಿ ಹ್ಯಾರಿಸ್** (*ಅಕ್ಟೋಬರ್ ೨೦, ೧೯೬೪*) ಅಮೆರಿಕಾ ರಾಜಕಾರಣಿ ಮತ್ತು ವಕೀಲರಾಗಿದ್ದಾರೆ. ಪ್ರಸ್ತುತ ಅಮೆರಿಕಾದ ೪೯ನೇ ಉಪಾದ್ಯಕ್ಷೆಯಾಗಿದ್ದು, ಈ ಹುದ್ದೆಯನ್ನು ಪಡೆದ ಮೊದಲ ಮಹಿಳೆಯಾಗಿದ್ದಾರೆ. ಡೆಮಾಕ್ರೆಟ್ಪಕ್ಷದ ಸದಸ್ಯೆಯಾದ ಇವರು ೨೦೧೧ ರಿಂದ ೨೦೧೭ರ ವರೆಗೆ ಕ್ಯಾಲಿಫೋರ್ನಿಯಾದ ಅಟಾರ್ನಿ ಜನರಲ್ ಆಗಿ, ೨೦೧೭ರಿಂದ ೨೦೨೧ರ ವರೆಗೆ ಸೆನೆಟರ್ ಆಗಿ ಕ್ಯಾಲಿಫೋನಿ‍ಯಾವನ್ನು ಪ್ರತಿನಿಧಿಸಿದ್ದಾರೆ.
ಕಮಲಾ ಹ್ಯಾರಿಸ್ ಅವರು ಕ್ಯಾಲಿಫೋನಿ‍ಯಾದ ಓಕ್ಲ್ಯಾಂಡ್ ನಲ್ಲಿ ಜನಿಸಿ, ಹೊವರ್ಡ್ ವಿಶ್ವವಿದ್ಯಾನಿಲಯ ಮತ್ತು ಕ್ಯಾಲಿಫೋರ್ನಿಯ ವಿಶ್ವವಿದ್ಯಾನಿಲಯದ ಹ್ಯಾಸ್ಟಿಂಗ್ ಲಾ ಕಾಲೇಜಿನಲ್ಲಿ ಪದವಿಯನ್ನು ಪಡೆದಿದ್ದಾರೆ. ತಮ್ಮ ವೃತ್ತಿ ಜೀವನವನ್ನು ಅಲಮೆಡ ಕೌಂಟಿಯ ಜಿಲ್ಲಾ ಅಟಾರ್ನಿಯಾಗಿ ಆರಂಭಿಸಿದರು. ಸ್ಯಾನ್ ಫ್ರಾನ್ಸಿಸ್ಕೊ ​​​​ಡಿಎ ಕಚೇರಿಗೆ ನೇಮಕಗೊಳ್ಳುವ ಮೊದಲು ಸ್ಯಾನ್ ಫ್ರಾನ್ಸಿಸ್ಕೋದ ಸಿಟಿ ಅಟಾರ್ನಿಯಾಗಿ ಕಾರ್ಯನಿರ್ವಹಿಸಿದ್ದಾರೆ. ನಂತರ ೨೦೦೩ ರಲ್ಲಿ ಅವರು ಸ್ಯಾನ್ ಫ್ರಾನ್ಸಿಸ್ಕೋದ ಡಿಎ ಆಗಿ ಆಯ್ಕೆಯಾದರು. ೨೦೧೦ರಲ್ಲಿ ಕ್ಯಾಲಿಫೊರ್ನಿಯಾದ ಎಜಿ ಯಾಗಿ ಆಯ್ಕೆಯಾದ ಇವರು ೨೦೧೪ರಲ್ಲಿ ಅದೇ ಹುದ್ದೆಗೆ ಮರು ಆಯ್ಕೆಯಾಗುತ್ತಾರೆ. ಹ್ಯಾರಿಸ್ ೨೦೧೭ ರಿಂದ ೨೦೨೧ ರವರೆಗೆ ಕ್ಯಾಲಿಫೋರ್ನಿಯಾದಿಂದ ಕಿರಿಯ ಯುಎಸ್ ಸೆನೆಟರ್ ಆಗಿ ಸೇವೆ ಸಲ್ಲಿಸಿ, ೨೦೧೬ ರ ಸೆನೆಟ್ ಚುನಾವಣೆಯಲ್ಲಿ ಲೊರೆಟ್ಟಾ ಸ್ಯಾಂಚೆಜ್ ಅವರನ್ನು ಸೋಲಿಸಿ ಎರಡನೇ ಆಫ್ರಿಕನ್-ಅಮೇರಿಕನ್ ಮಹಿಳೆ ಮತ್ತು ಯುಎಸ್ ಸೆನೆಟ್‌ನಲ್ಲಿ ಸೇವೆ ಸಲ್ಲಿಸಿದ ಮೊದಲ ದಕ್ಷಿಣ ಏಷ್ಯಾದ ಅಮೆರಿಕನ್ ಆಗಿದ್ದಾರೆ. ಸೆನೆಟರ್ ಆಗಿ ಇವರು ಆರೋಗ್ಯ ಸುಧಾರಣೆ, ಕ್ಯಾನಬಿಸ್‌ಗಳ ಮರು ವಸತಿ ಕಾಯ‍ಕ್ರಮ, ದಾಖಲೆರಹಿತ ವಲಸಿಗರಿಗೆ ಪೌರತ್ವ ಪಡೆಯಲು ಸಹಾಯ, ಡ್ರೀಮ್ ಆಕ್ಟ್, ಆಕ್ರಮಣಕಾರಿ ಶಸ್ತ್ರಾಸ್ತ್ರಗಳ ಮೇಲಿನ ನಿಷೇಧ ಮತ್ತು ಪ್ರಗತಿಪರ ತೆರಿಗೆ ಸುಧಾರಣೆಗಾಗಿ ಕೆಲಸ ಮಾಡಿದ್ದಾರೆ. ಲೈಂಗಿಕ ದೌರ್ಜನ್ಯದ ಆರೋಪ ಹೊತ್ತಿರುವ ಅಮೆರಿಕಾದ ಮಾಜಿ ಅಧ್ಯಕ್ಷ ಡೊನಾಲ್ಡ್ ಟ್ರಂಪ್‌ರ ಎರಡನೇ ಸುಪ್ರೀಂ ಕೋರ್ಟ್ ನಾಮನಿರ್ದೇಶಿತ ವಕೀಲ ಬ್ರೆಟ್ ಕವನಾಗ್ ಸೇರಿದಂತೆ, ಸೆನೆಟ್ ವಿಚಾರಣೆಯ ಸಮಯದಲ್ಲಿ ಟ್ರಂಪ್ ಆಡಳಿತದ ಅಧಿಕಾರಿಗಳನ್ನು ತೀಕ್ಷ್ಣವಾಗಿ ಪ್ರಶ್ನಿಸಿದ್ದಕ್ಕಾಗಿ ಅವರು ರಾಷ್ಟ್ರೀಯ ಮಟ್ಟದಲ್ಲಿ ಖ್ಯಾತಿ ಗಳಿಸಿದರು. ಕಮಲ ಹ್ಯಾರಿಸ್ ೨೦೨೦ ರ ಡೆಮಾಕ್ರಟಿಕ್ ಅಧ್ಯಕ್ಷೀಯ ಚುನಾವಣೆಯಲ್ಲಿ ನಾಮನಿರ್ದೇಶನವನ್ನು ಬಯಸಿದರಾದರೂ ಪ್ರಾರಂಭಿಕ ಹಂತದಲ್ಲಿಯೇ ಸ್ಪರ್ಧೆಯಿಂದ ಹಿಂದೆ ಸರಿದರು. ಆದರೆ ಈ ಚುನಾವಣೆಯಲ್ಲಿ ಹ್ಯಾರಿಸ್ ಅವರನ್ನು ಜೋ ಬಿಡೆನ್ ಅವರ ಸಹವರ್ತಿಯಾಗಿ ಆಯ್ಕೆ ಮಾಡಿದರು. ೨೦೨೦ ರ ಚುನಾವಣೆಯಲ್ಲಿ ಹಾಲಿ ಅಧ್ಯಕ್ಷ ಡೊನಾಲ್ಡ್ ಟ್ರಂಪ್ ಮತ್ತು ಉಪಾಧ್ಯಕ್ಷ ಮೈಕ್ ಪೆನ್ಸ್ ಅವರನ್ನು ಸೋಲನುಭವಿಸಿದರು. ಹ್ಯಾರಿಸ್ ಮತ್ತು ಬಿಡೆನ್ ಅವರು ಜನವರಿ ೨೦, ೨೦೨೧ ರಂದು ಅಮೆರಿಕಾದ ಅಧ್ಯಕ್ಷ ಮತ್ತು ಉಪಾದ್ಯಕ್ಷರಾಗಿ ಅಧಿಕಾರ ಸ್ವೀಕರಿಸಿದರು.
## References
## ಉಲ್ಲೇಖಗಳು 
ವರ್ಗ:೧೯೬೪ ಜನನ
ಬಿಗ್ ಬಾಸ್ ಕನ್ನಡ (ಸೀಸನ್ 10)

ಭಾರತೀಯ ಕನ್ನಡ ಭಾಷೆಯ ರಿಯಾಲಿಟಿ ಟೆಲಿವಿಷನ್ ಗೇಮ್ ಶೋ ಬಿಗ್ ಬಾಸ್ ನ ಹತ್ತನೇ ಸೀಸನ್ ಶುರುವಾಗಿದ್ದು 8ನೇ ಅಕ್ಟೋಬರ್ 2023 ರಂದು ಕಲರ್ಸ್ ಕನ್ನಡ ವಾಹಿನಿಯಲ್ಲಿ ಸಂಜೆ 6ಕ್ಕೆ ಪ್ರಥಮ ಪ್ರದರ್ಶನ ಕಂಡಿತು. ಬನಿಜಯ್ ಅವರ ನಿಯಂತ್ರಣದಲ್ಲಿ ಎಂಡೆಮೋಲ್ ಶೈನ್ ಇಂಡಿಯಾ ನಿರ್ಮಿಸುತ್ತಿರುವ ಈ ರಿಯಾಲಿಟಿ ಶೋ ಕಲರ್ಸ್ ಕನ್ನಡ ವಾಹಿನಿಯಲ್ಲಿ ಪ್ರಸಾರದ ಜೊತೆಗೆ ಜಿಯೋಸಿನಿಮಾದಲ್ಲಿ 24/7 ಲೈವ್ ಸ್ಟ್ರೀಮ್ ನಲ್ಲಿ ಪ್ರಸಾರವಾಗಿತ್ತು. 
 
. ಈ ಸೀಸನ್ ಬಿಗ್ ಬಾಸ್‌ನ 10 ನೇ ಸೀಸನ್ ಆಗಿರುವುದರಿಂದ, ಪ್ರಥಮ ಬಾರಿಗೆ ಬಿಗ್‌ಬಾಸ್ ಕನ್ನಡ  ***100 ದಿನಗಳ ಹಬ್ಬ*** (ಊರ ಹಬ್ಬ) ಎಂಬ ಥೀಮ್ ಒಂದನ್ನು ಪರಿಚಯಿಸಿಯಿದೆ. ಹಿಂದಿನ ಒಂಭತ್ತು ಸೀಸನ್‌ನಂತೆಯೇ ಈ ಬಾರಿಯೂ  ಕಿಚ್ಚ ಸುದೀಪ್ ಕಾರ್ಯಕ್ರಮವನ್ನು ನಡೆಸಿಕೊಡಲಿದ್ದಾರೆ .

## ಪ್ರಸಾರ
ಈ ರಿಯಾಲಿಟಿ ಶೋ ಕಲರ್ಸ್ ಕನ್ನಡ ವಾಹಿನಿಯಲ್ಲಿ ಪ್ರಸಾರದ ಜೊತೆಗೆ ಜಿಯೋಸಿನಿಮಾದಲ್ಲಿ 24/7 ಲೈವ್ ಸ್ಟ್ರೀಮ್ ನಲ್ಲಿ ಪ್ರಸಾರವಾಗಿತ್ತು.

## ಟೀಸರ್
ಟೀಸರ್ ಅನ್ನು 22 ಸೆಪ್ಟಂಬರ್ 2023ರಂದು ಪ್ರಸಾರ ಮಾಡಲಾಯಿತು

## ನಿರ್ಮಾಣ
ಬನಿಜಯ್ ಅವರ ನಿಯಂತ್ರಣದಲ್ಲಿ ಎಂಡೆಮೋಲ್ ಶೈನ್ ಇಂಡಿಯಾ ನಿರ್ಮಿಸುತ್ತಿದೆ.
### ಥೀಮ್
ಬಿಗ್ ಬಾಸ್ ಕನ್ನಡದ ಹತ್ತನೇ ವಾರ್ಷಿಕೋತ್ಸವವನ್ನು ಆಚರಿಸಲು ಈ ವರ್ಷದ ಬಿಗ್ ಬಾಸ್ ಥೀಮ್ "ಹ್ಯಾಪಿ ಬಿಗ್ ಬಾಸ್" ಆಗಿದೆ.
### ಸ್ಪರ್ಧಿಗಳು
ಈ ಸೀಸನ್ ರಿಯಾಲಿಟಿ ಕಾರ್ಯಕ್ರಮದ ಮೂಲ ಸ್ವರೂಪಕ್ಕೆ ಅಂಟಿಕೊಂಡಿದೆ. ಈ ಬಾರಿ ಸ್ಪರ್ಧಿಗಳಾಗಿ ಮನೆಗೆ ಪ್ರವೇಶಿಸುವ ಸೆಲೆಬ್ರಿಟಿಗಳನ್ನು ಮಾತ್ರ ಹೊಂದಿರುತ್ತದೆ.
### ಸ್ವರೂಪ
ಈ ಕಾರ್ಯಕ್ರಮವು ಆಯ್ದ ಸ್ಪರ್ಧಿಗಳನ್ನು ಹೊರಗಿನ ಪ್ರಪಂಚದಿಂದ ಪ್ರತ್ಯೇಕವಾಗಿ 98 ದಿನಗಳವರೆಗೆ (ಅಥವಾ 14 ವಾರಗಳು) ಕಾರ್ಯಕ್ರಮಕ್ಕೆಂದೇ ನಿರ್ಮಿತವಾಘಿರುವ ಮನೆಯಲ್ಲಿ ವಾಸಿಸುತ್ತಾರೆ. ಹೌಸ್‌ಮೇಟ್‌ಗಳು **ಬಿಗ್ ಬಾಸ್** ಎಂಬ ಸರ್ವಾಧಿಕಾರಿಯಿಂದ ನಿರ್ದೇಶಿಸಲ್ಪಡುತ್ತಾರೆ. ಪ್ರತಿ ವಾರ, ಒಬ್ಬ ಅಥವಾ ಹೆಚ್ಚಿನ ಹೌಸ್‌ಮೇಟ್‌ಗಳನ್ನು ಸಾರ್ವಜನಿಕ ಮತದಿಂದ ಹೊರಹಾಕಲಾಗುತ್ತದೆ. ಕೊನೆಯ ವಾರದಲ್ಲಿ, ಹೆಚ್ಚು ಮತಗಳನ್ನು ಪಡೆದ ಮನೆಯವರು ಆಟದಲ್ಲಿ ಗೆಲ್ಲುತ್ತಾರೆ.

## ಮನೆಯವರ ಸ್ಥಿತಿ
## ಬಹುಮಾನ
**ಬಿಗ್ ಬಾಸ್ ಕನ್ನಡ 10** ರ ವಿಜೇತ ಸ್ಪರ್ಧಿಗೆ *50 ಲಕ್ಷ ರೂ* ದೊರಕಿದೆ. ಹಣದ ಬಹುಮಾನ ಜೊತೆಗೆ ಬೌನ್ಸ್ ಇನ್ಫಿನಿಟಿ ಎಲೆಕ್ಟ್ರಿಕ್ ಸ್ಕೂಟರ್,  ಅಪೇಕ್ಷಿತ ಟ್ರೋಫಿ ಹಾಗೂ ಉಡುಗೊರೆಗಳನ್ನು ಸಹ ನೀಡಲಾಗಿದೆ.

## ಟ್ವಿಸ್ಟ್
### **ವೀಕ್ಷಕರು ಮನೆಯ ಸ್ಪರ್ಧಿಗಳನ್ನು ಆಯ್ಕೆ ಮಾಡುತ್ತಾರೆ**
ಪ್ರತಿ ಸ್ಪರ್ಧಿಗಳನ್ನು ಪ್ರೀಮಿಯರ್‌ನಲ್ಲಿ ಪರಿಚಯಿಸಿದ ನಂತರ, ವೀಕ್ಷಕರಿಗೆ ಅವರನ್ನು ಬಿಗ್‌ಬಾಸ್ ಮನೆಗೆ ಕಳುಹಿಸುವ ಬಗ್ಗೆ ಮತ ಚಲಾಯಿಸುವ ಮೂಲಕ ಅವಕಾಶ ನೀಡಲಾಗಿತ್ತು. ಕನಿಷ್ಠ 80% ಸಾರ್ವಜನಿಕ ಮತಗಳನ್ನು ಹೊಂದಿರುವ ಸ್ಪರ್ಧಿಗಳು ಅಧಿಕೃತ ಸ್ಪರ್ಧಿಗಳಾಗಿದ್ದರು, ಹಾಗೂ 40% ರಿಂದ 80% ನಡುವೆ ಮತಪಡೆದವರನ್ನು ತಡೆಹಿಡಿಯಲಾಯಿತು ಮತ್ತು ಮನೆಯೊಳಗೆ ಪ್ರವೇಶಿಸಿಲು ತಮ್ಮ ದಾರಿಯನ್ನು ಸಂಪಾದಿಸಬೇಕಾಗಿತ್ತು.
ಆದರೆ 40% ಕ್ಕಿಂತ ಕಡಿಮೆ ಮತಗಳನ್ನು ಪಡೆದವರನ್ನು ಪ್ರೀಮಿಯರ್ ದಿನವೇ ಆಟದಿಂದ ಹೊರಹಾಕಲಾಯಿತು.

### ಮನೆಯವರ ಸ್ಥಿತಿಯ ಮಟ್ಟ
ಮೇಲ್ವರ್ಗದವರಿಗೆ ಮನೆಯಲ್ಲಿ ವಿಶೇಷಾಧಿಕಾರಗಳಿದ್ದವು, ಆದರೆ ಕೆಳವರ್ಗದವರು ಮನೆಯ ಎಲ್ಲಾ ಕರ್ತವ್ಯಗಳನ್ನು ಮಾಡಬೇಕಾಗಿತ್ತು, ಸೌಲಭ್ಯಗಳನ್ನು ಉಪಯೋಗಿಸುವುದನ್ನು ನಿರ್ಬಂಧಿಸಿದ್ದರು ಮತ್ತು ಕಿತ್ತಳೆ ಬಣ್ಣದ ಸೂಟ್ ಧರಿಸಿದ್ದರು.

## ಸ್ಪರ್ಧಿಗಳು
ಸೀಸನ್ ೧೦ರ ಬಿಗ್‌ಬಾಸ್ ಮನೆ ಪ್ರವೇಶಿಸಿದ ಕ್ರಮದಲ್ಲಿ ಸ್ಪರ್ಧಿಗಳ ಪಟ್ಟಿ ಈ ಕೆಳಗಿನಂತೆ ಇದೆ

### ವೈಲ್ಡ್ ಕಾರ್ಡ್ ಪ್ರವೇಶ
`

## ಅತಿಥಿಗಳು
## ಬಾಹ್ಯಕೊಂಡಿಗಳು
* ಜಿಯೋ ಸಿನಿಮಾದಲ್ಲಿ ಬಾಸ್ ಕನ್ನಡ ಸೀಸನ್ 10* ವೀಕ್ಷಣೆಮಾಡಿ

## ಫಲಿತಾಂಶ
*ವಿನ್ನರ್: ಕಾರ್ತಿಕ್ ಮಹೇಶ್ 
*ರನ್ನರ್: ಡ್ರೋನ್ ಪ್ರತಾಪ್ 
*ಎರಡನೇ ರನ್ನರ್: ಸಂಗೀತ 
*ಮೂರನೇ ರನ್ನರ್: ವಿನಯ್ ಗೌಡ 
*ನಾಲ್ಕನೇ ರನ್ನರ್: ವರ್ತೂರ್ ಸಂತೋಷ್

## ಉಲ್ಲೇಖಗಳು
ವರ್ಗ:ಬಿಗ್ ಬಾಸ್ ಕನ್ನಡ
ವರ್ಗ:ಕರ್ನಾಟಕ
ವರ್ಗ:ಕನ್ನಡ
ವರ್ಗ:ಮನೋರಂಜನೆ
ವರ್ಗ:ಕಿರುತೆರೆ ಕಾರ್ಯಕ್ರಮಗಳು
ವರ್ಗ:ಕಲರ್ಸ್ ಕನ್ನಡದ ಕಾರ್ಯಕ್ರಮಗಳು
ವರ್ಗ:ರಿಯಾಲಿಟಿ ಶೋ
ಕಾವೇರಿ ಬಾಮ್ಝಾಯಿ

**ಕಾವೇರಿ ಬಾಮ್ಝಾಯಿ** ಒಬ್ಬ ಭಾರತೀಯ ಪತ್ರಕರ್ತೆ, ಲೇಖಕಿ ಮತ್ತು ಚಲನಚಿತ್ರ ವಿಮರ್ಶಕಿ. ಅವರು ೩೦ ವರ್ಷಗಳ ಕಾಲ ಕೆಲಸ ಮಾಡಿದ *ಇಂಡಿಯಾ ಟುಡೇ* ನಿಯತಕಾಲಿಕದ ಸಂಪಾದಕರಾಗಿದ್ದ ಏಕೈಕ ಮಹಿಳೆ. ಅವರು ಮೊದಲು *ಟೈಮ್ಸ್ ಆಫ್ ಇಂಡಿಯಾ* ಮತ್ತು *ದಿ ಇಂಡಿಯನ್ ಎಕ್ಸ್‌ಪ್ರೆಸ್‌ನಲ್ಲಿ* ಕೆಲಸ ಮಾಡಿದರು. ಅವರು ೨೦೧೪ ರಿಂದ *ಇಂಡಿಯಾ ಟುಡೇಗೆ* ಪ್ರಧಾನ ಸಂಪಾದಕರಾಗಿದ್ದಾರೆ  ಅವರ ಪುಸ್ತಕ, *ನೋ ರಿಗ್ರೆಟ್ಸ್*, ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು. ಬಾಲಿವುಡ್‌ನ ಮೂವರು ಖಾನ್‌ಗಳ ಬಗ್ಗೆ ಬರೆದ *ದಿ ತ್ರೀ ಖಾನ್* ಕೂಡ ಹಾಗೆಯೇ ಸಕರಾತ್ಮಕ ವಿಮರ್ಶೆಗಳನ್ನು ಪಡೆಯಿತು.

## ಗ್ರಂಥಸೂಚಿ 
* 
* 
* 
* 
* 
* 
* 

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ಶಿಲಾ ಮೆಹ್ತಾ

**ಶಿಲಾ ಮೆಹ್ತಾ** ಭಾರತೀಯ ಶಾಸ್ತ್ರೀಯ ನೃತ್ಯ ಕಲಾವಿದೆ, ನೃತ್ಯ ಸಂಯೋಜಕಿ, ಶಿಕ್ಷಕಿ. ಇವರು ಉತ್ತರ ಭಾರತದ ಕಥಕ್ ಹಿನ್ನೆಲೆಯ ಕುಟುಂಬದಿಂದ ಬಂದವರಾಗಿದ್ದಾರೆ. ತಮ್ಮ ನೃತ್ಯದಿಂದ ಇವರು ಭಾರತ ಸೇರಿದಂತೆ ಉತ್ತರ ಅಮೇರಿಕಾ, ಆಸ್ಟ್ರೇಲಿಯ ಯುರೋಪ್ ಸೇರಿದಂತೆ ಜಗತ್ತಿನಾದ್ಯಂತ ಪ್ರೇಕ್ಷಕರನ್ನು ಹೊಂದಿದ್ದು ದೇಶ ವಿದೇಶಗಳಲ್ಲಿ ನೃತ್ಯ ಪ್ರದರ್ಶನ ನೀಡಿದ್ದಾರೆ. ಮೆಹ್ತಾ ಅವರು ಮುಂಬೈನಲ್ಲಿ ನೂಪುರ್ ಝಂಕಾರ್ ಅಕಾಡೆಮಿ ಆಫ್ ಪರ್ಫಾರ್ಮಿಂಗ್ ಆರ್ಟ್ಸ್ ಅಂಡ್ ರಿಸರ್ಚ್  ಎಂಬ ಸಂಸ್ಥೆಯನ್ನು ನವ ದೆಹಲಿಯ *ಇಂಡಿಯನ್ ಕೌನ್ಸಿಲ್ ಫಾರ್ ಕಲ್ಚರಲ್ ರಿಲೇಷನ್ಸ್* ನಲ್ಲಿ ನೋಂದಾಯಿಸಿದ್ದು ೧೯೮೦ರಿಂದ ಇಲ್ಲಿ ಉತ್ತಮ ಗುಣಮಟ್ಟದ ನೃತ್ಯವನ್ನು ಕಲಿಸಿಕೊಡುತ್ತಿದ್ದಾರೆ.
=ಆರಂಭಿಕ ಜೀವನ ಮತ್ತು ತರಬೇತಿ=
ಶಿಲಾ ಅವರು ಜನಿಸಿದ್ದು ಪಶ್ಚಿಮ ಬಂಗಾಳದ ರಾಜಧಾನಿ ಕೊಲ್ಕತ್ತದಲ್ಲಿ (*ಜನವರಿ ೧*), ಇವರು ವಾಣಿಜ್ಯ ಶಾಸ್ತ್ರದಲ್ಲಿ ಪದವಿಯನ್ನು ಕೊಲ್ಕತ್ತ ವಿಶ್ವವಿದ್ಯಾನಿಲಯದಿಂದ ಪಡೆದುಕೊಂಡಿದ್ದು, ಲಲಿತಕಲೆಯಲ್ಲಿ ಸ್ನಾತಕೋತ್ತರ ಪದವಿಯನ್ನು ಮಹಾರಾಷ್ಟ್ರದ ಕವಿ ಕುಲಗುರು ಕಾಳಿದಾಸ ಸಂಸ್ಕೃತ ವಿಶ್ವವಿದ್ಯಾನಿಲಯ ದಿಂದ ಪಡೆದಿದ್ದಾರೆ. ಇವರು ಅಲಹಬಾದ್ ನ ಪ್ರಯಾಗ್ ಸಂಗೀತ ಸಮಿತಿಯಿಂದ ``ನೃತ್ಯ ಪ್ರವೀಣ'' ಎಂಬ ಬಿರುದನ್ನು ಪಡೆದುಕೊಂಡಿದ್ದಾರೆ. ಇವರು ಯಾರ್ಕ್ ವಿಶ್ವವಿದ್ಯಾಲಯ, ಟೊರೊಂಟೊ, ಕೆನಡಾಗಳಲ್ಲಿ ಸಮಕಾಲೀನ ನೃತ್ಯ, ನೃತ್ಯ ಚಿಕಿತ್ಸೆ ಮತ್ತು ನಿರ್ದಿಷ್ಟ ನೃತ್ಯವನ್ನು ಅನ್ವೇಷಿಸುತ್ತಿರುವ ಮೂಲಕ ವೃತ್ತಿಪರ ಬೆಳವಣಿಗೆಯನ್ನು ಕಂಡಿದ್ದಾರೆ. ಮೆಹ್ತಾ ನೃತ್ಯ ಮಾಡುವುದಕ್ಕೆ ತನ್ನ ಐದನೇ ವಯಸ್ಸಿನಲ್ಲೇ ನೃತ್ಯಚಾರ್ಯ ಪ್ರಹ್ಲಾದ್ ಅವರ ಬಳಿ ಪ್ರಾರಂಭಿಸುತ್ತಾರೆ. ತಮ್ಮ ಹದಿನಾರನೇ ವಯಸ್ಸಿನಿಂದ ಪಂಡಿತ್ ಚಿತ್ರೇಶ್ ದಾಸ್, ಪಂಡಿತ್ ವಿಜಯ್ ಶಂಕರ್ ಮತ್ತು ಪಂಡಿತ್ ಬಿರ್ಜು ಮಹಾರಾಜ್ ಅವರ ಬಳಿ ನೃತ್ಯ ಕಲಿಕೆಗಾಗಿ ತಮ್ಮ ಹೆಚ್ಚು ಸಮಯವನ್ನು ಕಳೆದರು. ಜೊತೆಯಲ್ಲಿ ಕುಮುದಿನಿ ಲಖಿಯಾರಂತಹ ಶ್ರೇಷ್ಠ ಕಲಾವಿದರ ಬಳಿಯಲ್ಲಿ ಹೆಚ್ಚು ಹೆಚ್ಚು ಕಲಿತರು. ಇವರು ಲಯ ಮತ್ತು ತಾಳದ ಅಭ್ಯಾಸವನ್ನು ತಾಳಯೋಗಿ ಪಂಡಿತ್ ಸುರೇಶ್ ತಳವಾಲ್ಕರ್ ಅವರ ಬಳಿ ಅಭ್ಯಾಸ ಮಾಡುತ್ತಾರೆ. ಇವರು ತಮ್ಮ ಕಥಕ್ ನೃತ್ಯದ ಮೂಲಕ ಅನೇಕ ಪಾತ್ರಗಳಿಗೆ ಜೀವ ತುಂಬುವ ಪ್ರದರ್ಶನಗಳನ್ನು ನೀಡಿದ್ದಾರೆ.

=References=

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ನೃತ್ಯ ಕಲಾವಿದರು
ಸಂಚಿತಾ ಭಟ್ಟಾಚಾರ್ಯ

right|thumb|300x300px| ಗುರು ಸಂಚಿತಾ ಭಟ್ಟಾಚಾರ್ಯ
**ಸಂಚಿತಾ ಭಟ್ಟಾಚಾರ್ಯ** ಅಥವಾ **ಗುರು ಸಂಚಿತಾ ಭಟ್ಟಾಚಾರ್ಯ** ಒಬ್ಬ ಭಾರತೀಯ ಒಡಿಸ್ಸಿ ನೃತ್ಯಗಾರ್ತಿ.  ಅವರು ಶಾಸ್ತ್ರೀಯ ಒಡಿಸ್ಸಿ ನೃತ್ಯದಲ್ಲಿ ಪರಿಣತಿ ಹೊಂದಿದ್ದಾರೆ.  

## ವೃತ್ತಿ 
ಅವರು ನ್ಯೂಯಾರ್ಕ್‌ನ ಮ್ಯಾಡಿಸನ್ ಸ್ಕ್ವೇರ್ ಗಾರ್ಡನ್ ಸೇರಿದಂತೆ ಭಾರತದಾದ್ಯಂತ ಮತ್ತು ವಿದೇಶಗಳಲ್ಲಿ ಪ್ರದರ್ಶನ ನೀಡಿದ್ದಾರೆ. ಅವರು ದತ್ತಿ ನಿಧಿಗಳಿಗಾಗಿ ಯುಎಸ್ ಪ್ರವಾಸ ಮಾಡಿದರು.   ಅವರು ಯುಎಸ್ ನಲ್ಲಿ ಚಲನಚಿತ್ರವೊಂದರಲ್ಲಿ ಕಾಣಿಸಿಕೊಂಡರು. ಇದರ ಶೂಟಿಂಗ್ ಪ್ರಗತಿಯಲ್ಲಿದೆ. 

*ನ್ಯೂಯಾರ್ಕ್ ಟೈಮ್ಸ್* " ಅವರ ನೃತ್ಯ ಪರಿಪೂರ್ಣತೆಯಿಂದ ಕೂವಿದೆ ಎಂದು ಹೇಳಿರುವುದನ್ನು ಗಮನಿಸಬಹುದು" ಒಡಿಸ್ಸಿ ನೃತ್ಯವು ಬಿಸಿ ಯ ಮೊದಲ ಮತ್ತು ಎರಡನೆಯ ಶತಮಾನ ಹಿಂದಿನದು ಮತ್ತು ಭಾರತದ ಅತ್ಯಂತ ಹಳೆಯ ನೃತ್ಯ ಪ್ರಕಾರಗಳಲ್ಲಿ ಇದು ಒಂದಾಗಿದೆ. 

## ವೈಯಕ್ತಿಕ ಜೀವನ 
ಸಂಚಿತಾ ಭಟ್ಟಾಚಾರ್ಯ ಅವರು ಭಾರತೀಯ ಶಾಸ್ತ್ರೀಯ ಸಂಗೀತಗಾರ ತರುಣ್ ಭಟ್ಟಾಚಾರ್ಯ ಅವರನ್ನು ವಿವಾಹವಾದರು. 

## ಪ್ರದರ್ಶನಗಳು 
ಭಾರತದಲ್ಲಿ ಅಭಿನಯಗಳು 

* ಸಂಕೇತ್ ಮೋಚನ್ ಉತ್ಸವ - ವಾರಣಾಸಿ
* ದೋವರ್ ಲೇನ್ ಸಂಗೀತ ಸಮ್ಮೇಳನ
* ಭಾರತದಲ್ಲಿ ರಾಷ್ಟ್ರೀಯ ಕಡಲ ದಿನಾಚರಣೆ, ೨೦೦೮
* ಪುರಿ ಜಗನ್ನಾಥ ದೇವಾಲಯ
* ೧ ನೇ ಭಾರತ ಅಂತರಾಷ್ಟ್ರೀಯ ಮಹಿಳಾ ಉತ್ಸವದ ಉದ್ಘಾಟನಾ ಸಮಾರಂಭ
* ಇಂಡಿಯನ್ ಸ್ಪ್ರಿಂಗ್ ಫೆಸ್ಟ್ ವಿದೇಶದಲ್ಲಿ
* ಮ್ಯಾಡಿಸನ್ ಸ್ಕ್ವೇರ್ ಗಾರ್ಡನ್‌ನಲ್ಲಿ NABC ಯ ೨೫ ನೇ ವಾರ್ಷಿಕೋತ್ಸವದ ಆಚರಣೆ
* ಎಸ್ಪ್ಲಾನೇಡ್ ಥಿಯೇಟರ್ - ಸಿಂಗಾಪುರ
* ಉತ್ತರ ಕೆರೊಲಿನಾದಲ್ಲಿ ಗ್ರ್ಯಾಂಡ್ ಫಿನಾಲೆ ಆಫ್ ಇಂಡಿಯಾ ಫೆಸ್ಟಿವಲ್
* ಮಿನ್ನೇಸೋಟ ವಿಶ್ವವಿದ್ಯಾಲಯ - ಯುಎಸ್ ಎ
* ಕಿಂಗ್ಸ್ಟನ್ ಸರ್ಕಾರದಿಂದ ಹಲ್ ಟ್ರಕ್ ಥಿಯೇಟರ್ - ಯುಕೆ

## ಗುರುತಿಸುವಿಕೆ 
* ಭಾರತದ ಸಾಂಸ್ಕೃತಿಕ ರಾಯಭಾರಿ  

* ೨೦೧೧ ರಲ್ಲಿ ಸಂಗೀತ್ ಶ್ಯಾಮಲಾ ಪ್ರಶಸ್ತಿ 
* ೨೦೧೧ ರಲ್ಲಿ ಹಿಂದೂಥಾನ್ ಆರ್ಟ್ ಅಂಡ್ ಮ್ಯೂಸಿಕ್ ಸೊಸೈಟಿಯಿಂದ ರಾಶ್ ರತ್ನ ಪ್ರಶಸ್ತಿ 
* ೨೦೦೮ ರಲ್ಲಿ ಡೋವರ್ ಲೇನ್ ಸಂಗೀತ ಸಮ್ಮೇಳನ ಪ್ರಶಸ್ತಿ 
* ಭಾರತದ ಸಾಂಸ್ಕೃತಿಕ ರಾಯಭಾರಿ
* ೨೦೦೭ ರಲ್ಲಿ ಇಂಡಿಯನ್ ಪ್ರೆಸ್ ನಿಂದ ಕೋಲ್ಕತ್ತಾ ಗೌರವ್ ಸಮ್ಮಾನ್ 

## ಗ್ಯಾಲರಿ 

File:Sanchita Bhattacharya performing at Bharat Nirman Award.jpg|ಭಾರತ್ ನಿರ್ಮಾಣ್ ಪ್ರಶಸ್ತಿಯಲ್ಲಿ ಭಟ್ಟಾಚಾರ್ಯ ನೃತ್ಯ
File:Guru Sanchita Bhattacharya Dancing the role of Draupadi.jpg|ಜುಲೈ ೬ ರಂದು ಒಡಿಸ್ಸಿ ನೃತ್ಯಗಾರ್ತಿ ಸಂಚಿತಾ ಭಟ್ಟಾಚಾರ್ಯ ದ್ರೌಪೋಡಿ ನೃತ್ಯವನ್ನು ಪ್ರದರ್ಶಿಸುತ್ತಿದ್ದಾರೆ
File:Guru Sanchita Bhattacharya performing as DURGA.jpg|೧೭ ಸೆಪ್ಟೆಂಬರ್ ೨೦೦೫ ಶನಿವಾರದಂದು ಕಲ್ಕತ್ತಾದ ಹೆರಿಟೇಜ್ ಹೌಸ್ ಸೋವಾಬಜಾರ್ ರಾಜ್‌ಬರಿಯಲ್ಲಿ ಮುಂಬರುವ ದುರ್ಗಾ ಉತ್ಸವವನ್ನು ಸ್ವಾಗತಿಸಲು ಭಟ್ಚಾರ್ಯ ಮತ್ತು ಅವರ ತಂಡ ಅಭ್ಯಾಸ ನಡೆಸುತ್ತಿದೆ.
File:Guru Sanchita Bhattacharya - The Odissi Dancer.jpg|ಭಟ್ಟಾಚಾರ್ಯರ ಪ್ರದರ್ಶನ
File:Sanchita Bhattacharya Receiving Mashal Pratibha Samman.jpg|ಭಟ್ಟಾಚಾರ್ಯ ಮಾಶಾಲ್ ಪ್ರತಿಭಾ ಸಮ್ಮಾನ್ ಸ್ವೀಕರಿಸುತ್ತಿದ್ದಾರೆ
File:Guru Sanchita Bhattacharya Odissi Dance.jpg|ಭಟ್ಟಾಚಾರ್ಯ ಅವರು ಒಡಿಸ್ಸಿ ನೃತ್ಯವನ್ನು ಪ್ರದರ್ಶಿಸುತ್ತಿದ್ದಾರೆ
File:Guru Sanchita Bhattacharya Performing as Inlay.jpg|ಭಟ್ಟಾಚಾರ್ಯ ಇನ್ಲೇ ಆಗಿ ಅಭಿನಯಿಸುತ್ತಿದ್ದಾರೆ
File:Guru Sanchita with Bharat Ratna Pandit Ravi Shankarji.jpg|ಭಟ್ಟಾಚಾರ್ಯ ಅವರು ಭಾರತ ರತ್ನ ಪಂಡಿತ್ ರವಿಶಂಕರಜಿ ಅವರೊಂದಿಗೆ
File:Guru Sanchita Performing The draupadi phenomenon (Tolly 1).jpg|ಭಟ್ಟಾಚಾರ್ಯ ಅವರು ಭಾರತ ರತ್ನ ಪಂಡಿತ್ ರವಿಶಂಕರಜಿ ಅವರೊಂದಿಗೆ
File:Guru Sanchita receiving Raas Ratna Award.jpg|ಭಟ್ಟಾಚಾರ್ಯ, ಒಡಿಸ್ಸಿ ನರ್ತಕಿ ಪದ್ಮಭೂಷಣ ಗಿರಿಜಾ ದೇವಿ ಅವರಿಂದ ರಾಸ್ ರತ್ನ ಪ್ರಶಸ್ತಿಯನ್ನು ಪಡೆದಿದ್ದಾರೆ

## ಸಹ ನೋಡಿ 
* ತರುಣ್ ಭಟ್ಟಾಚಾರ್ಯ

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಎಸ್.ನರ್ಮದಾ

**ಎಸ್.  ನರ್ಮದಾ** (೨೨ ಸೆಪ್ಟೆಂಬರ್ ೧೯೪೨ - ೩೦ ಮಾರ್ಚ್೨೦೦೭) **ಗುರು  ನರ್ಮದಾ** ಎಂದು ಜನಪ್ರಿಯವಾಗಿರುವ ಇವರು ಕರ್ನಾಟಕ, ಮೂಲದ ಭರತನಾಟ್ಯ ನರ್ತಕಿ ಮತ್ತು ಶಿಕ್ಷಕಿಯಾಗಿದ್ದವರು. ಇವರಿಗೆ ಅನೇಕ ಪ್ರಶಸ್ತಿಗಳು ಲಭಿಸಿದ್ದು, ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ, ಕರ್ನಾಟಕ ಸಂಗೀತ ನೃತ್ಯ ಅಕಾಡೆಮಿ ಪ್ರಶಸ್ತಿ, ರಾಜ್ಯೋತ್ಸವ ಪ್ರಶಸ್ತಿ ಮತ್ತು ಶಾಂತಲಾ ನಾಟ್ಯ ಶ್ರೀ ಪ್ರಶಸ್ತಿ ಸೇರಿದಂತೆ ಹಲವಾರು ಪ್ರಶಸ್ತಿಗಳನ್ನು ಪಡೆದಿದ್ದಾರೆ.

## ಜೀವನಚರಿತ್ರೆ 
ಎಸ್. ನರ್ಮದಾ ಅವರು೨೨ ಸೆಪ್ಟೆಂಬರ್ ೧೯೪೨ ರಂದು ಕರ್ನಾಟಕದ ಬೆಂಗಳೂರಿನಲ್ಲಿ ಜನಿಸಿದರು. ವಿ.ಎಸ್.ಕೌಶಿಕ್ ಅವರಿಂದ ಆರಂಭಿಕ ನೃತ್ಯ ತರಬೇತಿಯನ್ನು ಪಡೆದರು.. ಕೆಪಿ ಕಿಟ್ಟಪ್ಪ ಪಿಳ್ಳೈ ಅವರ ಪ್ರಮುಖ ಶಿಷ್ಯೆಯಾಗಿ, ಎರಡು ದಶಕಗಳಿಗೂ ಹೆಚ್ಚು ಕಾಲ ಅವರ ಮಾರ್ಗದರ್ಶನದಲ್ಲಿ ತಂಜಾವೂರು ಶೈಲಿಯ ಭರತನಾಟ್ಯವನ್ನು ಅಭ್ಯಾಸ ಮಾಡಿದ್ದರು.

ಭರತನಾಟ್ಯ ಶಿಕ್ಷಕಿಯಾಗಿರುವ ನರ್ಮದಾ ಅವರು ತಮ್ಮ ತಾಯಿಯ ಸ್ಮರಣಾರ್ಥ ಬೆಂಗಳೂರಿನಲ್ಲಿ ೧೯೭೮ರಲ್ಲಿ ಶಕುಂತಲಾ ನೃತ್ಯ ಶಾಲೆಯನ್ನು ಆರಂಭಿಸಿ, ರಾಷ್ಟ್ರಮಟ್ಟದಲ್ಲಿ ಗುರುತಿಸಿಕೊಂಡಿರುವ ಹಲವಾರು ನೃತ್ಯಪಟುಗಳಿಗೆ ತರಬೇತಿ ನೀಡಿದ್ದಾರೆ.. ಇವರ ಪ್ರಮುಖ ಶಿಷ್ಯರನ್ನು ನೋಡುವುದಾದರೆ, ಲಕ್ಷ್ಮಿ ಗೋಪಾಲಸ್ವಾಮಿ, ಮಂಜು ಭಾರ್ಗವಿ, ಸತ್ಯನಾರಾಯಣರಾಜು, ನಿರುಪಮಾ ರಾಜೇಂದ್ರ, ಮಾಲತಿ ಅಯ್ಯಂಗಾರ್, ಪ್ರವೀಣ್ ಮತ್ತು ಅನುರಾಧಾ ವಿಕ್ರಾಂತ್.

ನರ್ಮದಾ ಅವರು ತಮ್ಮ ೬೪ ನೇ ವಯಸ್ಸಿನಲ್ಲಿ ೩೦ ಮಾರ್ಚ್ ೨೦೦೭ ರಂದು ಬೆಂಗಳೂರಿನಲ್ಲಿ ಹೃದಯಾಘಾತದಿಂದ ನಿಧನರಾದರು 

## ಪ್ರಶಸ್ತಿಗಳು ಮತ್ತು ಗೌರವಗಳು 
* ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ ೨೦೦೬ 
* ಕರ್ನಾಟಕ ಸಂಗೀತ ನೃತ್ಯ ಅಕಾಡೆಮಿ ಪ್ರಶಸ್ತಿ ೧೯೯೮ 
* ಕ್ಯಾಲಿಫೋರ್ನಿಯಾದ, ಕರ್ನಾಟಕ ಕಲ್ಚರಲ್ ಅಸೋಸಿಯೇಷನ್, ಪ್ರಶಸ್ತಿ ನೀಡಿದೆ 

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಭರತನಾಟ್ಯ ಕಲಾವಿದರು
ಡೋನಾ ಗಂಗೂಲಿ

**ಡೋನಾ ಗಂಗೂಲಿ** (ಜನನ ೨೨ ಆಗಸ್ಟ್ ೧೯೭೭) ಒಬ್ಬ ಭಾರತೀಯ ಒಡಿಸ್ಸಿ ನೃತ್ಯಗಾರ್ತಿ.   ಅವರು ಗುರು ಕೇಲುಚರಣ್ ಮೊಹಾಪಾತ್ರ ಅವರಿಂದ ನೃತ್ಯ ಪಾಠಗಳನ್ನು ಪಡೆದರು. ಅವರು *ದೀಕ್ಷಾ ಮಂಜರಿ* ನೃತ್ಯ ತಂಡವನ್ನು ಹೊಂದಿದ್ದಾರೆ. ೧೯೭೭ ರಲ್ಲಿ ಅವರು ಅವರ ಬಾಲ್ಯದ ಸ್ನೇಹಿತ ಮತ್ತು ನಂತರ ಭಾರತೀಯ ಕ್ರಿಕೆಟಿಗ ಮತ್ತು ನಾಯಕ ಸೌರವ್ ಗಂಗೂಲಿ ಅವರನ್ನು ಅವರೊಂದಿಗೆ ಓಡಿಹೋಗಿ ವಿವಾಹವಾದರು. ಅವರು ಭಾರತ ಕ್ರಿಕೆಟ್ ನಿಯಂತ್ರಣ ಮಂಡಳಿಯ ೩೫ ನೇ ಅಧ್ಯಕ್ಷರಾಗಿದ್ದರು.   ಇವರಿಗೆ ಸನಾ ಎಂಬ ಮಗಳಿದ್ದಾಳೆ. (ಜನನ ೨೦೦೧).

## ವೈಯಕ್ತಿಕ ಜೀವನ 
ಡೋನಾ ಗಂಗೂಲಿ ಅವರು ೨೨ ಆಗಸ್ಟ್ ೧೯೭೭ ರಂದು ಕೋಲ್ಕತ್ತಾದ ಬೆಹಲಾದಲ್ಲಿ ಶ್ರೀಮಂತ ವ್ಯಾಪಾರ ಕುಟುಂಬದಲ್ಲಿ ಜನಿಸಿದರು. ಅವರ ಪೋಷಕರು ಸಂಜೀವ್ ರಾಯ್ (ತಂದೆ) ಮತ್ತು ಸ್ವಪ್ನಾ ರಾಯ್ (ತಾಯಿ). ಅವರು ಲೊರೆಟೊ ಕಾನ್ವೆಂಟ್ ಶಾಲೆಯ ವಿದ್ಯಾರ್ಥಿನಿಯಾಗಿದ್ದರು. 

ಆ ಸಮಯದಲ್ಲಿ ಅವರ ಕುಟುಂಬಗಳು ಬದ್ಧ ವೈರಿಗಳಾಗಿದ್ದರಿಂದ ಅವರು ತಮ್ಮ ಬಾಲ್ಯದ ಸ್ನೇಹಿತ ಸೌರವ್ ಗಂಗೂಲಿಯೊಂದಿಗೆ ಓಡಿಹೋದರು. ನಂತರ ಅವರ ಕುಟುಂಬದವರು  ಮದುವೆಯನ್ನು ಒಪ್ಪಿಕೊಂಡರು ಮತ್ತು ಔಪಚಾರಿಕ ವಿವಾಹವು ಫೆಬ್ರವರಿ ೧೯೯೭ ರಲ್ಲಿ ನಡೆಯಿತು   ದಂಪತಿಗೆ ಸನಾ ಗಂಗೂಲಿ ಎಂಬ ಮಗಳಿದ್ದಾಳೆ. 

## ನೃತ್ಯ ವೃತ್ತಿ 
ಡೋನಾ ಗಂಗೂಲಿ ಅವರು ಕೇವಲ ೩ ವರ್ಷದವರಾಗಿದ್ದಾಗ ಅಮಲಾ ಶಂಕರ್ ಅವರಿಂದ ನೃತ್ಯ ಕಲಿಯಲು ಪ್ರಾರಂಭಿಸಿದರು. ನಂತರ ಅವರು ಗುರು ಗಿರಿಧಾರಿ ನಾಯಕ್ ಅವರ ಮಾರ್ಗದರ್ಶನದಲ್ಲಿ ಒಡಿಸ್ಸಿಗೆ ಸ್ಥಳಾಂತರಗೊಂಡರು. ಡೋನಾ ಅವರು ಕೇಲುಚರಣ್ ಮೊಹಾಪಾತ್ರರನ್ನು ಭೇಟಿಯಾದಾಗ ಮತ್ತು ಅವರಿಂದ ನೃತ್ಯ ಪಾಠಗಳನ್ನು ತೆಗೆದುಕೊಳ್ಳಲು ಪ್ರಾರಂಭಿಸಿದಾಗ ನಡೆದ ಅತ್ಯಂತ ಮಹತ್ವದ ಬೆಳವಣಿಗೆಯನ್ನು ಪರಿಗಣಿಸುತ್ತಾರೆ. ಅವರ ವೃತ್ತಿಜೀವನದ ಆರಂಭಿಕ ಹಂತದಲ್ಲಿ,  ಮೊಹಾಪಾತ್ರ ಪಖಾವಾಜ್ ಅವರೊಂದಿಗೆ ಅನೇಕ ಕಾರ್ಯಕ್ರಮಗಳನ್ನು  ಜೊತೆಗೂಡಿ ಮಾಡಿದರು. 

### ಪ್ರದರ್ಶನಗಳು 
* ಡೋವರ್ ಲೇನ್ ಸಂಗೀತ ಸಮ್ಮೇಳನ, ಕೋಲ್ಕತ್ತಾ
* ಕೋನಾರಕ್ ಉತ್ಸವ, ಕೋನಾರಕ್
* ನದಿ ಉತ್ಸವ, ಕೋಲ್ಕತ್ತಾ
* ಉದಯ್ ಶಂಕರ್ ನೃತ್ಯೋತ್ಸವ, ಕೋಲ್ಕತ್ತಾ
* ಬರಾಕ್ ಉತ್ಸೊವ್, ಸಿಲ್ಚಾರ್, ಅಸ್ಸಾಂ
* ದಕ್ಷಿಣ್ ಮುಕಾಂಬಿ ರಾಷ್ಟ್ರೀಯ ಹಬ್ಬ, ಕೊಟ್ಟಾಯಂ, ಕೇರಳ
* ಬಾಬಾ ಅಲಾವುದ್ದೀನ್ ಖಾನ್ ಸಂಗೀತ ಸಮರಾಹೋ (ಮೈಹಾರ್), ಸಂಸದ
* ಬಾಲಿ ಯಾತ್ರಾ ಕಟಕ್
* ಕುಮಾರ್ ಉತ್ಸೊವ್, ಭುವನೇಶ್ವರ್
* ಭಾರತ್ ಭವನ, ಭೋಪಾಲ್
* ಹರಿದಾಸ ಸಮರಹೋ, ಬೃಂದಾವನ
* ಸಮುದ್ರ ಮಹಾ ಉತ್ಸೋವ್, ಪುರಿ
* ಬೀಚ್ ಫೆಸ್ಟಿವಲ್, ದಿಘಾ
* ಹಲ್ದಿಯಾ ಉತ್ಸೊವ್, ಹಲ್ಡಿಯಾ
* ಸಂಕಟ್ ಮೋಚನ್ ಹಬ್ಬ ವಾರಣಾಸಿ
* ಗಂಗಾ ಮಹಾ ಉತ್ಸೋವ್, ವಾರಣಾಸಿ
* ಆಂಟಿಕ್ವಿಟಿ ಫೆಸ್ಟಿವಲ್, ಕೋಲ್ಕತ್ತಾ
* ಮುಕ್ತಾಶ್ವರ ಉತ್ಸವ, ಭುವನೇಶ್ವರ
* ಮಿರ್ತುಂಜಯ್ ಉತ್ಸೊವ್, ವಾರಣಾಸಿ
* ಭೋಜ್‌ಪುರ ಉತ್ಸವ, ಭೋಪಾಲ್
* ಕಾಳಿದಾಸ್ ಸಮೋರಾಹೋ, ಉಜ್ಜಯಿನಿ
* ತಾಜ್ ಮಹೋತ್ಸವ, ಆಗ್ರಾ
* ವರ್ಲ್ಡ್ ಎಕ್ಸ್ಪೋ, ಚೀನಾ, ೨೦೧೦
* ಚೈತ್ರಕೂಟ ಮೊಹೋತ್ಸವ, ಚಿತ್ರಕೂಟ
* ನರ್ಮದಾ ಮಹೋತ್ಸವ, ಜಬಲ್ಪುರ್

ಡೋನಾ ಗಂಗೂಲಿ *ದೀಕ್ಷಾ ಮಂಜರಿ* ಎಂಬ ನೃತ್ಯ ಶಾಲೆಯನ್ನು ಹೊಂದಿದ್ದಾರೆ.  ಈ ಸಂಸ್ಥೆಯನ್ನು ಲತಾ ಮಂಗೇಶ್ಕರ್ ಉದ್ಘಾಟಿಸಿದರು. ಇದು ೨೦೦೦ ಕ್ಕೂ ಹೆಚ್ಚು ವಿದ್ಯಾರ್ಥಿಗಳ ಸಾಮರ್ಥ್ಯವನ್ನು ಹೊಂದಿದೆ. ನೃತ್ಯವನ್ನು ಹೊರತುಪಡಿಸಿ, ಈ ಸಂಸ್ಥೆಯು ಯೋಗ, ಡ್ರಾಯಿಂಗ್, ಕರಾಟೆ ಮತ್ತು ಈಜು ಮುಂತಾದ ಇತರ ವಿಭಾಗಗಳನ್ನು ಹೊಂದಿದೆ. 

ಅಕ್ಟೋಬರ್ ೨೦೧೨ ರಲ್ಲಿ, ಡೋನಾ ಗಂಗೂಲಿ ಅವರು ರವೀಂದ್ರನಾಥ ಟ್ಯಾಗೋರ್ ಅವರ *ಶಾಪ್ಮೋಚನ್ ಅನ್ನು* ನೃತ್ಯ ಸಂಯೋಜನೆಯನ್ನು ಮಾಡಿದರು. ಅದನ್ನು ಅವರು ಶೋಚನೀಯ ನೃತ್ಯ ನಾಟಕ ಎಂದು ಕರೆದರು. 

## ಉಲ್ಲೇಖಗಳು 

## ಬಾಹ್ಯ ಕೊಂಡಿಗಳು 
* 

 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ನೃತ್ಯ ಕಲಾವಿದರು
ನೀನಾ ಪ್ರಸಾದ್

**ನೀನಾ ಪ್ರಸಾದ್** ಓರ್ವ ಭಾರತೀಯ ನೃತ್ಯಗಾರ್ತಿ. ಇವರು ಮೋಹಿನಿಯಾಟ್ಟಂ ನೃತ್ಯರೂಪಕದಲ್ಲಿ ಪ್ರಸಿದ್ಧಿಹೊಂದಿದ್ದಾರೆ. ಇವರು ತಿರುವನಂತಪುರಂನಲ್ಲಿರುವ್ ಭರತಾಂಜಲಿ ಅಕಾಡೆಮಿ ಆಫ್ ಇಂಡಿಯನ್ ಡ್ಯಾನ್ಸ್‌ ಮತ್ತು ನ ಸೌಗಂದಿಕಾ ಮೋಹಿನ್ಯಾಟ್ಟಂ ಕೇಂದ್ರದ ಸ್ಥಾಪಕರು ಮತ್ತು ಪ್ರಾಂಶುಪಾಲರು.

## ಆರಂಭಿಕ ಜೀವನ ಮತ್ತು ಶಿಕ್ಷಣ
ಇವರು ಭರತನಾಟ್ಯ, ಕೂಚಿಪುಡಿ, ಮೋಹಿನಿಯಾಟ್ಟಂ ಮತ್ತು ಕಥಕ್ಕಳಿ ನೃತ್ಯಗಳಲ್ಲಿ ಪ್ರಾವೀಣ್ಯತೆ ಹೊಂದಿದ್ದಾರೆ. ಇಂಗ್ಲಿಷ್ ಸಾಹಿತ್ಯದಲ್ಲಿ ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ. ಕಲ್ಕತ್ತಾದ ರವೀಂದ್ರ ಭಾರತಿ ವಿಶ್ವವಿದ್ಯಾಲಯದಿಂದ "ದಕ್ಷಿಣ ಭಾರತದ ಶಾಸ್ತ್ರೀಯ ನೃತ್ಯಗಳಲ್ಲಿ ಲಾಸ್ಯ ಮತ್ತು ತಾಂಡವ ಪರಿಕಲ್ಪನೆಗಳು-ಒಂದು ವಿವರವಾದ ಅಧ್ಯಯನ" ಎಂಬ ಪ್ರಬಂಧಕ್ಕಾಗಿ ಅವರಿಗೆ ಪಿಎಚ್‌ಡಿ ನೀಡಲಾಗಿದೆ. ಇವರಿಗೆ ಸರ್ರೆ ವಿಶ್ವವಿದ್ಯಾನಿಲಯದ ಕ್ರಾಸ್ ಕಲ್ಚರಲ್ ಮ್ಯೂಸಿಕ್ ಅಂಡ್ ಡ್ಯಾನ್ಸ್ ಪರ್ಫಾರ್ಮೆನ್ಸ್ಗಾಗಿ ಎಎಚ್ಆರ್‌ಬಿ (AHRB) ಸಂಶೋಧನಾ ಕೇಂದ್ರದಿಂದ ಪೋಸ್ಟ್ ಡಾಕ್ಟರೇಟ್ ಸಂಶೋಧನಾ ಫೆಲೋಶಿಪ್ ಲಭಿಸಿದೆ.

## ನೃತ್ಯ ಶಿಕ್ಷಣ
ಮೋಹಿನಿಯಾಟ್ಟಂ - ಕಲಾಮಂಡಲಂ ಸುಗಂಧಿ - ೮ ವರ್ಷಗಳು

ಕಲಾಮಂಡಲಂ ಕ್ಷೇಮಾವತಿ - ೩ ವರ್ಷಗಳು

ಭರತನಾಟ್ಯ - ಪದ್ಮಶ್ರೀ ಅಡ್ಯಾರ್ ಕೆ. ಲಕ್ಷ್ಮಣ್ – ೧೧ ವರ್ಷ

ಕೂಚಿಪುಡಿ - ಪದ್ಮಭೂಷಣ ವೆಂಪಟ್ಟಿ ಚೀನಾ ಸತ್ಯಂ –೧೨ ವರ್ಷ

ಕಥಕ್ಕಳಿ - ವೆಂಬಾಯಂ ಅಪ್ಪುಕುಟ್ಟನ್ ಪಿಳ್ಳೈ – ೧೦ ವರ್ಷ

## ಪ್ರಶಸ್ತಿಗಳು
ಪ್ರಸಾದ್ ಅವರು ೨೦೦೭ರಲ್ಲಿ ಕೇರಳ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ ,  ಮಾಯಿಲ್ಪೀಲಿ ಪ್ರಶಸ್ತಿ ಪಡೆದರು. ೨೦೧೫ ರಲ್ಲಿ "ನಿರ್ತ್ಯ ಚೂಡಾಮಣಿ" ಪ್ರಶಸ್ತಿ ಹಾಗೂ ೨೦೧೭ರಲ್ಲಿ ಕೇರಳ ಕಲ್ಮಂಡಲಂ ಪ್ರಶಸ್ತಿ (ಮೋಹಿನಿಯಾಟ್ಟಂ) ಪ್ರಶಸ್ತಿಗಳಿಗೆ ಭಾಜನರಾಗಿದ್ದಾರೆ. 

## ಉಲ್ಲೇಖಗಳು
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ನೃತ್ಯ ಕಲಾವಿದರು
ಅರುಣಾ ದೇವಿ

**ಅರುಣಾ ದೇವಿ** ಅವರು ಬಿಹಾರದ ಭಾರತೀಯ ಜನತಾ ಪಕ್ಷ ಭಾರತೀಯ ರಾಜಕಾರಣಿಯಾಗಿದ್ದು, ಅವರು ಪ್ರಸ್ತುತ ನಾವಡಾ ಜಿಲ್ಲೆಯ ವಾರಿಸಲಿಗಂಜ್ ಅನ್ನು ಪ್ರತಿನಿಧಿಸುವ ಬಿಹಾರ ವಿಧಾನಸಭೆಯ ಸದಸ್ಯರಾಗಿದ್ದಾರೆ. ಅವರು ೨೦೦೦ರಲ್ಲಿ ಸ್ವತಂತ್ರವಾಗಿ ಮೊದಲ ಬಾರಿಗೆ ಬಿಹಾರ ವಿಧಾನಸಭೆಯ ಸದಸ್ಯರಾಗಿ ಆಯ್ಕೆಯಾದರು. ಅವರು ಫೆಬ್ರವರಿ ೨೦೦೫ ರಲ್ಲಿ ಲೋಕ ಜನಶಕ್ತಿ ಪಕ್ಷದ ಅಭ್ಯರ್ಥಿಯಾಗಿ ಎರಡನೇ ಬಾರಿಗೆ ವಿಜಯಶಾಲಿಯಾದರು. ನಂತರ ಅವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ಗೆ ಸೇರಿದರು ಮತ್ತು ಅಕ್ಟೋಬರ್ ೨೦೦೫ ಮತ್ತು ೨೦೧೦ ರಲ್ಲಿ ಕಾಂಗ್ರೆಸ್ ಅಭ್ಯರ್ಥಿಯಾಗಿ ಸ್ಪರ್ಧಿಸಿದರು ಆದರೆ ಜನತಾ ದಳ (ಯುನೈಟೆಡ್) ನ ಪ್ರದೀಪ್ ಮಹತೋ ವಿರುದ್ಧ ಸೋತರು.   ನಂತರ ಅವರು ೨೦೧೫ ರಲ್ಲಿ ಭಾರತೀಯ ಜನತಾ ಪಕ್ಷಕ್ಕೆ ಪುನಃ ಸೇರಿದರು. ೨೦೧೫ ಮತ್ತು ೨೦೨೦ ರಲ್ಲಿ ವಿಜಯಶಾಲಿಯಾದರು.    

## ಉಲ್ಲೇಖಗಳು 
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ರಾಜಕಾರಣಿಗಳು
ವರ್ಗ:ರಾಜಕೀಯ
ಸುಚೇತಾ ಭಿಡೆ ಚಾಪೇಕರ್

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ನೃತ್ಯ ಕಲಾವಿದರು

**ಸುಚೇತಾ ಭಿಡೆ ಚಾಪೇಕರ್** (ಜನನ ೬ ಡಿಸೆಂಬರ್ ೧೯೪೮) ಒಬ್ಬ ಭಾರತೀಯ ಶಾಸ್ತ್ರೀಯ ನೃತ್ಯಗಾರ್ತಿ ಮತ್ತು ನೃತ್ಯ ಸಂಯೋಜಕಿ . ಅವರು ಭರತನಾಟ್ಯದ ಪ್ರತಿಪಾದಕಿ. ಅವರು ಶಾಸ್ತ್ರೀಯ ನೃತ್ಯದಲ್ಲಿ ಬೋಧನೆ ಮತ್ತು ಪ್ರಚಾರ ಚಟುವಟಿಕೆಗಳನ್ನು ಬೆಂಬಲಿಸುವ ಟ್ರಸ್ಟ್, "ಕಲಾವರ್ಧಿನಿ"ಯ ಸ್ಥಾಪಕರು. ಅಲ್ಲಿ ಅವರು ಭರತನಾಟ್ಯವನ್ನು ಸಹ ಕಲಿಸುತ್ತಾರೆ.  ಅವರು ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿಯನ್ನು (೨೦೦೭) ಸ್ವೀಕರಿಸಿದ್ದಾರೆ.

೧೯೪೮ ರಲ್ಲಿ ಜನಿಸಿದ ಚಾಪೇಕರ್ ಅವರು ೧೯೬೩ ರಲ್ಲಿ ತಮ್ಮ ರಂಗಮಂದಿರವನ್ನು ಹೊಂದಿದ್ದರು. ಅವರು ಆಚಾರ್ಯ ಪಾರ್ವತಿ ಕುಮಾರ್ ಮತ್ತು ಕೆಪಿ ಕಿಟ್ಟಪ್ಪ ಪಿಳ್ಳೈ ಅವರ ಬಳಿ ತರಬೇತಿ ಪಡೆದರು.  ನಂತರದ ವರ್ಷಗಳಲ್ಲಿ, ಅವರು ೧೯೭೪ ರಲ್ಲಿ ಮದ್ರಾಸ್ ಮ್ಯೂಸಿಕ್ ಅಕಾಡೆಮಿಯಲ್ಲಿ ಸೇರಿದಂತೆ ಅನೇಕ ಸ್ಥಳೀಯ ಸಂಗೀತ ಕಚೇರಿಗಳಲ್ಲಿ ಪ್ರದರ್ಶನ ನೀಡಿದರು.  ಮದುವೆಯ ನಂತರ ಅವರು ಪುಣೆಗೆ ತೆರಳಿದರು. ಜೆಆರ್‌ಡಿ ಟಾಟಾ ಅವರಿಂದ ಉತ್ತೇಜಿತರಾಗಿ, ಅವರನ್ನು "ನೀಲಿ ಕಣ್ಣಿನ ಸುಂದರಿ" ಎಂದು ಕರೆದರು. ಅವರು ೧೯೮೨ ರಲ್ಲಿ ಮೊದಲ ಬಾರಿಗೆ ಭಾರತದ ಹೊರಗೆ ಪ್ರದರ್ಶನ ಮಾಡಿದರು. ಪ್ರವಾಸದ ಸಮಯದಲ್ಲಿ  ಲಂಡನ್, ಪ್ಯಾರಿಸ್ ಮತ್ತು ರೋಟರ್ಡ್ಯಾಮ್ನಲ್ಲಿ ಪ್ರದರ್ಶನ ನೀಡಿದರು.  ೧೯೮೦ ರ ದಶಕದಲ್ಲಿ, ಅವರು ತಮ್ಮ ತವರು ರಾಜ್ಯವಾದ ಮಹಾರಾಷ್ಟ್ರದಲ್ಲಿ ವಿವಿಧ ಸಂಗೀತ ಕಚೇರಿಗಳನ್ನು ನಡೆಸಿದರು. ಈ ಸಮಯದಲ್ಲಿ, ರಾಜ್ಯದಲ್ಲಿ ಭರತನಾಟ್ಯಕ್ಕೆ ಹೆಚ್ಚಿನ ಅನುಯಾಯಿಗಳಿಲ್ಲ ಎಂದು ಅವರು ಅರಿತುಕೊಂಡರು. ನಂತರ ಅವರು ತಮ್ಮ ಸಂಗೀತ ಕಚೇರಿಗಳಲ್ಲಿ ಮರಾಠಿ ಮತ್ತು ಹಿಂದಿ ಹಾಡುಗಳನ್ನು ಬೆರೆಸುವ ಆಲೋಚನೆಯನ್ನು ಮಾಡಿದರು. ಇದು ಅಂತಿಮವಾಗಿ " *ನೃತ್ಯ ಗಂಗಾ* " ರಚನೆಗೆ ಕಾರಣವಾಯಿತು. ಇದು ಸುಮಾರು ೮೦ ಸಂಯೋಜನೆಗಳನ್ನು ಹೊಂದಿರುವ ಭರತನಾಟ್ಯ ಕಛೇರಿ. ಎಲ್ಲಾ ಹಿಂದೂಸ್ತಾನಿ ಶಾಸ್ತ್ರೀಯ ಸಂಗೀತವನ್ನು ಆಧರಿಸಿದೆ. 

೨೦೦೮ ರಲ್ಲಿ, ಚಲನಚಿತ್ರ ನಿರ್ಮಾಪಕ *ಅಮೃತ ಮಹಾದಿಕ್*  *ವ್ಯೋಮಗಾಮಿ*,  ಚಾಪೇಕರ್ ಅವರ ಜೀವನ ಮತ್ತು ಕೆಲಸದ ಕುರಿತಾದ ಸಾಕ್ಷ್ಯಚಿತ್ರವನ್ನು ನಿರ್ದೇಶಿಸಿದರು. ಚಾಪೇಕರ್ ಅವರ ೬೦ ನೇ ಹುಟ್ಟುಹಬ್ಬದ ಆಚರಣೆಯ ಅಂಗವಾಗಿ, *ವ್ಯೋಮಗಾಮಿ*ಯನ್ನು ಗಣೇಶ್ ಕಲಾ ಕ್ರೀಡಾ ಮಂಚ್, ಪುಣೆ, ಮಹಾರಾಷ್ಟ್ರದಲ್ಲಿ  "ಕಲಾವರ್ಧಿನಿ" ನಿರ್ಮಿಸಿದರು. ಪದ್ಮವಿಭೂಷಣ ಸೋನಾಲ್ ಮಾನ್‌ಸಿಂಗ್ ಮತ್ತು ಇತರ ಗಣ್ಯರು ಸಮಾರಂಭದಲ್ಲಿ ಚಾಪೇಕರ್ ಬರೆದಿರುವ *ನೃತ್ಯಾತ್ಮಿಕಾ* ಮರಾಠಿ ಪುಸ್ತಕವನ್ನು ಬಿಡುಗಡೆ ಮಾಡಲಾಯಿತು. 
alt=Nrityatmika-Author-Sucheta-Bhide-Chapekar-Translator-Priti-Gosar-Patil|thumb| ಪಂಡಿತ್ ಹೃದಯನಾಥ್ ಮಂಗೇಶ್ಕರ್ ಅವರಿಂದ "ನೃತ್ಯಾತ್ಮಿಕಾ" (ಇಂಗ್ಲಿಷ್) ಪುಸ್ತಕ  ಡಿಸೆಂಬರ್ ೦೬, ೨೦೧೮ ರಂದು ಬಿಡುಗಡೆಯಾಗಿದೆ.
೨೦೧೮ ರಲ್ಲಿ, ಚಾಪೇಕರ್ ಅವರ ೭೦ ನೇ ಹುಟ್ಟುಹಬ್ಬದ ಆಚರಣೆಯನ್ನು ಗುರುತಿಸಲು, ಪದ್ಮಶ್ರೀ ಪಂಡಿತ್ ಹೃದಯನಾಥ್ ಮಂಗೇಶ್ಕರ್ ಅವರು *ಪರಿಕ್ರಮ*  ಕಾರ್ಯಕ್ರಮದಲ್ಲಿ ಅನೇಕ ಗಣ್ಯರು ಮತ್ತು ಭರತನಾಟ್ಯ ದಿಗ್ಗಜರಿಂದ ಗೌರವಿಸಲ್ಪಟ್ಟರು. ಈ ಸಂದರ್ಭದಲ್ಲಿ, ಪಂಡಿತ್ ಮಂಗೇಶ್ಕರ್ ಅವರು ಭರತನಾಟ್ಯ ಕಲಾವಿದೆ *ಪ್ರೀತಿ ಗೋಸರ್-ಪಾಟೀಲ್* ಅನುವಾದಿಸಿರುವ *ನೃತ್ಯಾತ್ಮಕ* ಇಂಗ್ಲಿಷ್ ಅನುವಾದವನ್ನು ಬಿಡುಗಡೆ ಮಾಡಿದರು.

ಚಾಪೇಕರ್ ವಿವಾಹವಾದರು ಮತ್ತು ಅರುಂಧತಿ ಪಟವರ್ಧನ್ ಎಂಬ ಮಗಳಿದ್ದಾಳೆ. ಅವರು ತರಬೇತಿ ಪಡೆದ ನೃತ್ಯಗಾರ್ತಿ. ೨೦೦೭ ರಲ್ಲಿ, ಚಾಪೇಕರ್ ಅವರು ಶಾಸ್ತ್ರೀಯ ನೃತ್ಯಕ್ಕೆ ನೀಡಿದ ಕೊಡುಗೆಗಳಿಗಾಗಿ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿಯನ್ನು ಪಡೆದರು.

## ಉಲ್ಲೇಖಗಳು
ನಂದಿನಿ ಘೋಸಲ್

**ನಂದಿನಿ ಘೋಸಲ್** ಭಾರತೀಯ ಬಂಗಾಳಿ ಶಾಸ್ತ್ರೀಯ ನೃತ್ಯಗಾರ್ತಿ, ನೃತ್ಯ ಸಂಯೋಜಕಿ ಹಾಗೂ ನಟಿ.  ೧೯೯೭ರ ನಾಟಕ ಚಲನಚಿತ್ರವಾದ ಚಾರ್ ಅಧ್ಯಾಯ್‌ ನಲ್ಲಿ ತಮ್ಮ ನಟನೆಯನ್ನು ಆರಂಭಿಸಿದರು. ನಂತರ ನಂದಿನಿ ಹಲವಾರು ಬಂಗಾಳಿ ಚಲನಚಿತ್ರಗಳಲ್ಲಿ ಪ್ರಮುಖ ಪಾತ್ರಗಳಲ್ಲಿ ಅಭಿನಯಿಸಿದ್ದಾರೆ. ಉದಾಹರಣೆಗೆ **ಕಿಚ್ಚು ಸನ್ಲಪ್ ಕಿಚ್ಚು ಪ್ರಲಾಪ್** (೧೯೯೯) ಮತ್ತು ಮಲಯಾಳಂ ಚಲನಚಿತ್ರ **ಸ್ಥಿತಿ** (೨೦೦೩).

## ಕೆಲಸ 
ಶಾಸ್ತ್ರೀಯ ನೃತ್ಯಗಾರ್ತಿಯಾದ ಅವರು ಗುರು ಪೌಶಾಲಿ ಮುಖರ್ಜಿ ಅವರ ಬಳಿ ಒಡಿಸ್ಸಿಯನ್ನು ಕಲಿಯುತ್ತಾರೆ. ಮೇಷ್ಟ್ರು ಗುರು ಕೇಳುಚರಣ್ ಮಹಾಪಾತ್ರ ಅವರ ಮಾರ್ಗದರ್ಶನದಲ್ಲಿ ಪಾಠವನ್ನು ತೆಗೆದುಕೊಂಡ ನಂತರ ಅವರು ಗುರು ಮಹಾಪಾತ್ರರಿಂದ ನೃತ್ಯ ಸಂಯೋಜನೆಯ ಹಲವಾರು ನೃತ್ಯ-ನಾಟಕಗಳಲ್ಲಿ ಕೇಂದ್ರ ಪಾತ್ರಗಳನ್ನು ನಿರ್ವಹಿಸಿದ್ದಾರೆ.

ಅವರು ಸ್ಪೇನ್‌ನ ವೇಲೆನ್ಸಿಯನ್ ಸರ್ಕಾರದ ವತಿಯಿಂದ ಯುನೆಸ್ಕೋ ಪ್ರಾಯೋಜಿತ ಸಂಸ್ಥೆಯಾದ ವರ್ಲ್ಡ್ ಆರ್ಟ್ಸ್ ಕೌನ್ಸಿಲ್‌ನ ಸದಸ್ಯರಾಗಿದ್ದರು.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 
* 

ವರ್ಗ:ಭಾರತೀಯ ಚಲನಚಿತ್ರ ನಟಿಯರು
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ನೃತ್ಯ ಕಲಾವಿದರು
ಎಂ. ಎಸ್. ರಾಜಶೇಖರ್

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಚಲನಚಿತ್ರ ನಿರ್ದೇಶಕ
**ಎಂ.ಎಸ್. ರಾಜಶೇಖರ್** (ಮರಣ ೨೯ ಅಕ್ಟೋಬರ್ ೨೦೧೮) ಬೆಂಗಳೂರು ಮೂಲದ ಭಾರತೀಯ ಕನ್ನಡ ಚಲನಚಿತ್ರ ನಿರ್ದೇಶಕರಾಗಿದ್ದರು.  ಅವರು ರಾಜ್‌ಕುಮಾರ್ ಅಭಿನಯದ *ಧ್ರುವ ತಾರೆ* ಚಿತ್ರದ ಮೂಲಕ ನಿರ್ದೇಶನವನ್ನು ಪ್ರಾರಂಭಿಸಿದರು, ಇದು ಅವರ ಎರಡನೆ ಅತ್ಯುತ್ತಮ ಚಿತ್ರವಾಗಿದ್ದು, ಕರ್ನಾಟಕ ರಾಜ್ಯ ಪ್ರಶಸ್ತಿಯನ್ನು ಗಳಿಸಿತು. ಅವರ ಎರಡನೇ ಚಿತ್ರ *ಅನುರಾಗ ಅರಳಿತು* ತಮಿಳು, ತೆಲುಗು ಮತ್ತು ಹಿಂದಿಯಲ್ಲಿ ರೀಮೇಕ್ ಆಗಿತ್ತು. ಅವರು *ರಥ ಸಪ್ತಮಿ* ಮತ್ತು *ನಂಜುಂಡಿ ಕಲ್ಯಾಣದಂತಹ* ಯಶಸ್ವಿ ಚಿತ್ರಗಳನ್ನು ನಿರ್ದೇಶಿಸಿದರು.

ಅವರ ಹೆಚ್ಚಿನ ಚಲನಚಿತ್ರಗಳು ಅನುವಾದವಾಗಿದ್ದು ಅವುಗಳು ಕಾದಂಬರಿಗಳಿಂದ ಅಳವಡಿಸಿಕೊಂಡವುಗಳಾಗಿವೆ. ರಿಮೇಕ್‌ಗಳಲ್ಲಿ ಸಿನಿಮಾಗಳಲ್ಲಿ (ಜನ್ಮ ದೃಶ್ಯ) ನೈಜತೆಯನ್ನು ತಂದ ಕೀರ್ತಿ ಅವರಿಗೆ ಸಲ್ಲುತ್ತದೆ ಏಕೆಂದರೆ ಅವರು ರೀಮೇಕ್‌ಗಳಲ್ಲಿ ಮುಖ್ಯ ಕಥಾ ಹಂದರವನ್ನು ಉಳಿಸಿದ್ದಾರೆ. ಸಂಗೀತಂ ಶ್ರೀನಿವಾಸ ರಾವ್ ನಂತರ ಡಾ.ರಾಜ್‌ಕುಮಾರ್ ಮತ್ತು ಅವರ ಇಬ್ಬರು ಪುತ್ರರನ್ನು ಸಿನಿಮಾರಂಗಕ್ಕೆ ನಿರ್ದೇಶಿಸಿದ  ನಿರ್ದೇಶಕ ಇವರಾಗಿದ್ದಾರೆ. ಶಿವ ರಾಜ್‌ಕುಮಾರ್‌ ಸಿನಿಮಾಗಳನ್ನು, ಅವರ ಎರಡನೇ ಮತ್ತು ಮೂರನೇ ಚಿತ್ರ ಸೇರಿದಂತೆ (ಇದು ಅವರಿಗೆ *ಹ್ಯಾಟ್ರಿಕ್ ಹೀರೋ ಎಂಬ* ಬಿರುದನ್ನು ತಂದುಕೊಟ್ಟಿತು) ಅತ್ಯಧಿಕ ಸಂಖ್ಯೆಯ ಚಲನಚಿತ್ರಗಳ(೧೪)ಲ್ಲಿ ನಿರ್ದೇಶಿಸಿದ ಹೆಗ್ಗಳಿಕೆಯೂ ಅವರಿಗಿದೆ.   ರಾಘವೇಂದ್ರ ರಾಜ್‌ಕುಮಾರ್ ಅವರ ೮ ಚಲನಚಿತ್ರಗಳನ್ನು  ಅವರು ನಿರ್ದೇಶಿಸಿದ್ದಾರೆ. *ಕನಸಿನ ರಾಣಿ* ಚಿತ್ರ ಮಾಲಾಶ್ರೀಗೆ ಅದೇ ಹೆಸರನ್ನು ತಂದುಕೊಟ್ಟಿತು.

## ವೈಯಕ್ತಿಕ ಜೀವನ
ಇವರು ಮೇಕಪ್ ಕಲಾವಿದ ಸುಬ್ಬಣ್ಣ ಅವರ ಮಗ.  ರಾಜಶೇಖರ್ ಅವರ ಪುತ್ರ ರಾಘವೇಂದ್ರ (ಧರಣಿ) ಅವರು *ಬಾಲಶಿವ* (೨೦೦೩) ಚಿತ್ರದ ಮೂಲಕ ನಿರ್ದೇಶನವನ್ನು ಪ್ರಾರಂಭಿಸಿದರು ಮತ್ತು *ಧೂಳ್* (೨೦೧೧) ಅನ್ನು ನಿರ್ದೇಶಿಸಿದರು. 
## ವೃತ್ತಿ ಜೀವನ
ಸಹಾಯಕ ನಿರ್ದೇಶಕ ವಿಜಯ್ ನಂತರ, ರಾಜಶೇಖರ್ ನಿರ್ದೇಶನದ ಚೊಚ್ಚಲ ನಿರ್ದೇಶನದ *ಧ್ರುವ ತಾರೆ,* ರಾಜ್ ಕುಮಾರ್ ಅಭಿನಯದ ಸಿನಿಮಾವು ಹೆಚ್ಚು ತೆರೆಗಳ ಮೇಲೆ ಕಾಣಿಸಿಕೊಂಡಿತು. ಅವರ ಎರಡನೇ ಚಿತ್ರ *ಅನುರಾಗ ಅರಳಿತು* ಕೂಡ ಯಶಸ್ವಿಯಾಯಿತು. ಅವರು *ರಥ ಸಪ್ತಮಿ* ಮತ್ತು *ಮನ ಮೆಚ್ಚಿದ ಹುಡುಗಿ ಚಿತ್ರಗಳಲ್ಲಿ* ರಾಜಕುಮಾರ್ ಅವರ ಮಗ ಶಿವರಾಜಕುಮಾರ್ ಅವರನ್ನು ನಿರ್ದೇಶಿಸಿದರು.  *ಆನಂದ್* ಜೊತೆಗಿನ ಎರಡೂ ಚಿತ್ರಗಳು ಯಶಸ್ವಿಯಾದವು ಮತ್ತು ಶಿವರಾಜ್‌ಕುಮಾರ್‌ಗೆ "ಹ್ಯಾಟ್ರಿಕ್ ಹೀರೋ" ಎಂಬ ಉಪನಾಮ ಬಂದಿತು. ರಾಜಶೇಖರ್ ಅವರನ್ನು ೧೯೮೦ ರ ದಶಕದಲ್ಲಿ ಅದೇ ರಾಗ ಅದೇ ಹಾಡು ಮತ್ತು ಆಸೆಗೊಬ್ಬ ಮೀಸೆಗೊಬ್ಬ ಚಿತ್ರಗಳಲ್ಲಿ ನಿರ್ದೇಶಿಸಿದರು ಮತ್ತು ಹಿಂದಿನದು ಸರಾಸರಿ ಗಳಿಕೆ ಮತ್ತು ಎರಡನೆಯದು ಸೂಪರ್ ಹಿಟ್ ಆಗಿತ್ತು. ಅವರು ರಾಜ್‌ಕುಮಾರ್ ಅವರ ಎರಡನೇ ಮಗನನ್ನು ಕೌಟುಂಬಿಕ ಹಾಸ್ಯ *ನಂಜುಂಡಿ ಕಲ್ಯಾಣದಲ್ಲಿ* ಪ್ರಮುಖ ಪಾತ್ರದಲ್ಲಿ ಪರಿಚಯಿಸಿದರು, ಇದು ನಟಿ ಮಾಲಾಶ್ರೀ ಅವರ ಚೊಚ್ಚಲ ಪ್ರವೇಶವನ್ನು ಸಹ ಗುರುತಿಸಿತು. ಚಿತ್ರವು ಯಶಸ್ವಿ ಸಾಹಸವಾಯಿತು, ಇದು ತಾರಾಗಣ ಮತ್ತು ಸಿಬ್ಬಂದಿಯನ್ನು *ಗಜಪತಿ ಗರ್ವಭಂಗದೊಂದಿಗೆ* ಇದೇ ಪ್ರಕಾರದಲ್ಲಿ ಸಹಕರಿಸಲು ಕಾರಣವಾಯಿತು. *ಹೃದಯ ಹಾಡಿತು* ಮತ್ತು *ಮಣ್ಣಿನ ದೋಣಿ* ಅಂಬರೀಷ್ ನಟಿಸಿದ ಎರಡೂ ಚಿತ್ರಗಳು ಮತ್ತು ಯಶಸ್ವಿಯಾದ ಕಾದಂಬರಿಗಳನ್ನು ಅಳವಡಿಸಿಕೊಂಡಿವೆ. ಎರಡೂ ಚಿತ್ರಗಳಲ್ಲಿ ಅಂಬರೀಶ್ ಅವರು ವೃತ್ತಿಜೀವನದ ಆ ಭಾಗದವರೆಗೆ ನಟಿಸುತ್ತಿದ್ದ ಸಾಹಸ ಪಾತ್ರಗಳಿಗೆ ವಿರುದ್ಧವಾಗಿ ಮೃದು ಸ್ವಭಾವದ ಪಾತ್ರದಲ್ಲಿ ಕಾಣಿಸಿಕೊಂಡರು.  *ಮಿಡಿದ ಶ್ರುತಿ* ಮತ್ತು *ಮುತ್ತಣ್ಣ* ಅವರು ಶಿವರಾಜ್ ಅವರೊಂದಿಗೆ ಮತ್ತೆ ನಿರ್ದೇಶಿಸಿದರು. *ಮನ ಮಿಡಿಯಿತು* ಸರಾಸರಿ ಯಶಸ್ಸಿನ ನಂತರ, ರಾಜಶೇಖರ್ ನಾಲ್ಕು ವರ್ಷಗಳ ವಿಶ್ರಾಂತಿಯ ನಂತರ *ಹೃದಯ ಹೃದಯ*, ಶಿವರಾಜಕುಮಾರ್ ಮತ್ತು ರಮೇಶ್ ಅರವಿಂದ್ ಅವರೊಂದಿಗಿನ ರೋಮ್ಯಾಂಟಿಕ್ ಚಿತ್ರದೊಂದಿಗೆ ಮರಳಿದರು. ಇದು ಸರಾಸರಿ ಗಳಿಕೆಯಾಗಿತ್ತು ಆದರೆ "ಓ ಪ್ರೇಮದ" ಹಾಡಿಗೆ ಹೆಸರುವಾಸಿಯಾಗಿದೆ. ಆದಾಗ್ಯೂ, ೨೦೦೦ ರ ದಶಕದಲ್ಲಿ ರಾಜಶೇಖರ್ ಅವರ ವೃತ್ತಿಜೀವನದ ನಂತರದ ಭಾಗದಲ್ಲಿ, ಅವರು *ಯಾರಿಗೆ ಸಾಲುತ್ತೆ ಸಂಬಳ* ಮತ್ತು *ಡಕೋಟಾ ಎಕ್ಸ್‌ಪ್ರೆಸ್‌ಗಳು* ಯಶಸ್ವಿ ಸಾಹಸಗಳಾಗುವುದರೊಂದಿಗೆ ಹೆಚ್ಚಾಗಿ ರೀಮೇಕ್‌ಗಳನ್ನು ನಿರ್ದೇಶಿಸಿದರು. ಆದರೆ ಅವರ ನಂತರದ *ವಿಜಯಸಿಂಹ*, *ಪಕ್ಕದ್ಮನೆ ಹುಡುಗಿ* ಮತ್ತು *ರವಿ ಶಾಸ್ತ್ರಿ* ಅವರ ನಂತರದ ಸಾಹಸಗಳು ವಿಫಲವಾದವು. *ರವಿಶಾಸ್ತ್ರಿ* ಅವರು ನಿವೃತ್ತಿಯ ಮೊದಲು ನಿರ್ದೇಶಿಸಿದ ಕೊನೆಯ ಚಿತ್ರ. 

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು 
*
ಕೃತಿಕಾ ಜಯಕುಮಾರ್

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ನಟಿಯರು
ವರ್ಗ:ನೃತ್ಯ ಕಲಾವಿದರು

**ಕೃತಿಕಾ ಜಯಕುಮಾರ್** ಭಾರತೀಯ ನಟಿ ಮತ್ತು ಶಾಸ್ತ್ರೀಯ ನೃತ್ಯಗಾರ್ತಿ. ಅವರು ದಕ್ಷಿಣ ಭಾರತದ ಹಲವಾರು ಚಲನಚಿತ್ರಗಳಲ್ಲಿ ಕಾಣಿಸಿಕೊಳ್ಳುತ್ತಾರೆ. ಕೃತಿಕಾ ರವರು ಕವಚ, ಇಂಟ್ಲೋ ದೆಯ್ಯಂ ನಾಕೆಂ ಬಯಂ ಮುಂತಾದ ಜನಪ್ರಿಯ ಚಿತ್ರಗಳಲ್ಲಿ ಕೆಲಸ ಮಾಡಿದ್ದಾರೆ. ಕೃತಿಕಾ ಅವರ ಹಿಂದಿನ ಚಿತ್ರ ೨೦೧೯ ರಲ್ಲಿ ತೆರೆಕಂಡ ಕವಚ ಚಿತ್ರವಾಗಿದೆ.https://bollypluse.in/kruthika-jayakumar-wiki-biography-age-family-net-worth/ 

## ವೃತ್ತಿ 
ಕೃತಿಕಾ ಜಯಕುಮಾರ್ ಕರ್ನಾಟಕದ ಬೆಂಗಳೂರಿನಲ್ಲಿ ತಮಿಳು ಮಾತನಾಡುವ ಕುಟುಂಬದಿಂದ ಬಂದವರು. ಕೃತಿಕಾ ಏಳನೇ ವಯಸ್ಸಿನಿಂದ ಭರತನಾಟ್ಯವನ್ನು ಅಭ್ಯಾಸ ಮಾಡಲು ಪ್ರಾರಂಭಿಸಿದರು. ಮತ್ತು ಬೆಂಗಳೂರಿನಲ್ಲಿ ಶ್ರೀ ಮಿಥುನ್ ಶ್ಯಾಮ್ ಅವರ ಬಳಿ ತರಬೇತಿ ಪಡೆದು ತಿರುವನಂತಪುರಂನಲ್ಲಿ ಪ್ರದರ್ಶನವೊಂದರಲ್ಲಿ ಭಾಗವಹಿಸುತ್ತಿದ್ದಾಗ ಮಲಯಾಳಂ ಚಲನಚಿತ್ರ ನಿರ್ದೇಶಕ ಬಾಲು ಕಿರಿಯಾತ್ ಅವರನ್ನು ಗುರುತಿಸಿ ಚಿತ್ರರಂಗಕ್ಕೆ ಪ್ರವೇಶಿಸುವಂತೆ ಮನವರಿಕೆ ಮಾಡಿದರು. ನಂತರ ಅವರು ಆಯ್ಕೆಯಾದರು. ಮತ್ತು ಮಲಯಾಳಂ ಚಿತ್ರ *ದೃಶ್ಯಂನ* ತೆಲುಗು ರಿಮೇಕ್ ಆಗಿರುವ *ದೃಶ್ಯಂನಲ್ಲಿ* ವೆಂಕಟೇಶ್ ದಗ್ಗುಬಾಟಿ ಅವರ ಮಗಳ ಪಾತ್ರಕ್ಕೆ ಆಯ್ಕೆಯಾದರು. 

## ಚಿತ್ರಕಥೆ 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು : 
*
ಗೌರಿ ಜೋಗ್

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ನೃತ್ಯ ಕಲಾವಿದರು

**ಗೌರಿ ಜೋಗ್** ಚಿಕಾಗೋದ ಕಥಕ್ ನೃತ್ಯಗಾರ್ತಿ, ನೃತ್ಯ ಸಂಯೋಜಕಿ ಮತ್ತು ಸಂಶೋಧನಾ ವಿದ್ವಾಂಸರಾಗಿದ್ದಾರೆ. ಅವರು ಕಥಕ್ ನೃತ್ಯವನ್ನು ಅಭ್ಯಾಸ ಮಾಡುತ್ತಿದ್ದರು ಮತ್ತು ಲಕ್ನೋ ಮತ್ತು ಜೈಪುರ ಘರಾನಾದ ನೃತ್ಯಗಾರ್ತಿ ಎಂದು ಪರಿಗಣಿಸಲ್ಪಟ್ಟಿದ್ದಾರೆ. ಅವರ ರಚನೆಗಳು ಕೃಷ್ಣ ಲೀಲಾ,  ಶಕುಂತಲಾ, ಝಾನ್ಸಿ ಕಿ ರಾಣಿ, ಕಥಕ್ ಯಾತ್ರೆ,  ಈಸ್ಟ್ ಮೀಟ್ಸ್ ವೆಸ್ಟ್, ಫೈರ್ - ದಿ ಫಿಯರಿ ಟೇಲ್  ಇತರವುಗಳನ್ನು ಒಳಗೊಂಡಿದೆ. ಅವರು ಕಥಕ್‌ ನಲ್ಲಿರುವ ತಾಂತ್ರಿಕ ಅಂಶಗಳ ಮೂಲಕ ಸಾಂಪ್ರದಾಯಿಕ "ಕಥೆ ಹೇಳುವ ಕಲೆ" ಗೆ ಜೀವ ತುಂಬುತ್ತಾರೆ. ಕೆಲವು ಬಾಲಿವುಡ್ ಹೆಜ್ಜೆಗಳು ಮತ್ತು ಯೋಗವನ್ನು ಕಥಕ್‌ಗೆ ಸಂಯೋಜಿಸುವ ವಿಶಿಷ್ಟ ವಿಧಾನದಿಂದಾಗಿ ಅವರು ವಿಶೇಷವಾಗಿ ಯುವ ಪೀಳಿಗೆಯಲ್ಲಿ ಬಹಳ ಜನಪ್ರಿಯರಾಗಿದ್ದಾರೆ ಮತ್ತು ಸಂಪ್ರದಾಯದ ಗಡಿಗಳನ್ನು ದಾಟದಂತೆ ನೋಡಿಕೊಳ್ಳುತ್ತಾರೆ. ಕಥಕ್ ಅನ್ನು ಫ್ಲಮೆಂಕೊ, ಭರತನಾಟ್ಯ, ಒಡಿಸ್ಸಿ, ಮೆಕ್ಸಿಕನ್ ಮತ್ತು ಅಮೇರಿಕನ್ ಬ್ಯಾಲೆಗಳೊಂದಿಗೆ ಸಂಯೋಜಿಸುವ ಅವರ ಪ್ರಯೋಗಗಳು ಅನೇಕ ಪುರಸ್ಕಾರಗಳನ್ನು ಗೆದ್ದಿವೆ. ೧೯೯೯ ರಿಂದ ಗೌರಿ ಜೋಗ್  ಮತ್ತು ಅವರ ಗುಂಪು ಉತ್ತರ ಅಮೇರಿಕಾ ಮತ್ತು ಭಾರತದಲ್ಲಿ ೩೨೫ ಕ್ಕೂ ಹೆಚ್ಚು ನೃತ್ಯ ಕಾರ್ಯಕ್ರಮಗಳನ್ನು ಪ್ರದರ್ಶಿಸಿದೆ.

## ಆರಂಭಿಕ ಜೀವನ ಮತ್ತು ಹಿನ್ನೆಲೆ 
ಗೌರಿ ಜೋಗ್ ಅವರು ೧೯೭೦ ರಲ್ಲಿ ನಾಗ್ಪುರ್ ದಲ್ಲಿ ಜನಿಸಿದರು ಮತ್ತು ಲಕ್ನೋ ಘರಾನಾದ ಅವರ ಗುರು ಮದನ್ ಪಾಂಡೆ ಅವರಿಂದ ಶಿಸ್ತುಬದ್ಧ ಮತ್ತು ನಿಖರವಾದ ತರಬೇತಿಯನ್ನು ಪಡೆದರು. ಲಯಬದ್ಧ ಪಾದದ ಮತ್ತು ಅದರ ಕ್ರಮಪಲ್ಲಟನೆಗಳಿಗೆ ಒತ್ತು ನೀಡಿದರು. ಅವರು ಅಭಿನಯ ಕಲೆಗೆ ಹೆಸರುವಾಸಿಯಾದ ಜೈಪುರ ಘರಾನಾದ ಲಲಿತಾ ಹರ್ದಾಸ್ ಅವರಿಂದ ಕಥಕ್ ನೃತ್ಯವನ್ನು ಅಧ್ಯಯನ ಮಾಡಿದರು. ಮುಂಬೈನ ಮಾಧುರಿತಾ ಸಾರಂಗ್ ಅವರ ಬಳಿಯೂ ಓದಿದ್ದರು. ಅವರು ೫ ನೇ ವಯಸ್ಸಿನಲ್ಲಿ ನೃತ್ಯ ತರಬೇತಿಯನ್ನು ಪ್ರಾರಂಭಿಸಿದರು ಮತ್ತು ಅವರು ೭ ವರ್ಷದವರಿದ್ದಾಗ ಮೊದಲ ಪ್ರದರ್ಶನ ನೀಡಿದರು. ಗೌರಿ ಜೋಗ್ ಅವರು ನಾಗ್ಪುರ ವಿಶ್ವವಿದ್ಯಾನಿಲಯದಿಂದ ಬ್ಯಾಚುಲರ್ ಆಫ್ ಸೈನ್ಸ್ ಮತ್ತು ನ್ಯೂಟ್ರಿಷನ್ ಮತ್ತು ಶಿಕ್ಷಣದಲ್ಲಿ ಸ್ನಾತಕೋತ್ತರ ಪದವಿ ಪಡೆದರು. ಪಂಡಿತ್ ಬಿರ್ಜು ಮಹಾರಾಜ್ ಸೇರಿದಂತೆ ಭಾರತದ ಪ್ರಖ್ಯಾತ ಕಥಕ್ ಗುರುಗಳ ಹಲವಾರು ಕಾರ್ಯಾಗಾರಗಳಲ್ಲಿ ಅವರು ಭಾಗವಹಿಸಿದ್ದಾರೆ. ಅವರು ಕಥಕ್‌ ನ ಲಕ್ನೋ ಮತ್ತು ಜೈಪುರ ಘರಾನಾ ಸಂಯೋಜನೆಯನ್ನು ಅಭ್ಯಾಸ ಮಾಡುತ್ತಾರೆ.

## ಉಲ್ಲೇಖಗಳು 
## ಅಧಿಕೃತ ಜಾಲತಾಣ 
ಗೌರಿ ಜೋಗ್
ಶರ್ಮಿಳಾ ಬಿಸ್ವಾಸ್

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ನೃತ್ಯ ಕಲಾವಿದರು
ಶರ್ಮಿಳಾ ಬಿಸ್ವಾಸ್ ಒಡಿಸ್ಸಿಯಲ್ಲಿ ಪ್ರಸಿದ್ಧ ಭಾರತೀಯ ಶಾಸ್ತ್ರೀಯ ನೃತ್ಯಗಾರ್ತಿ ಮತ್ತು ನೃತ್ಯ ಸಂಯೋಜಕಿ. ಇವರು ಗುರು ಕೇಲುಚರಣ್ ಮೊಹಾಪಾತ್ರ ಅವರ ಶಿಷ್ಯೆ. ೧೯೯೫ ರಲ್ಲಿ, ಅವರು ಕೋಲ್ಕತ್ತಾದಲ್ಲಿ ಒಡಿಸ್ಸಿ ವಿಷನ್ ಮತ್ತು ಮೂವ್‌ಮೆಂಟ್ ಸೆಂಟರ್ ಅನ್ನು ಸ್ಥಾಪಿಸಿದರು, ಅಲ್ಲಿ ಅವರು ಕಲಾತ್ಮಕ ನಿರ್ದೇಶಕರಾಗಿದ್ದಾರೆ. ಈ ಕೇಂದ್ರವು ಒವಿಎಂ ರೆಪರ್ಟರಿಯನ್ನು ಸಹ ಹೊಂದಿದೆ. 

೨೦೧೨ ರಲ್ಲಿ, ಬಿಸ್ವಾಸ್ ಅವರಿಗೆ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿಯನ್ನು ಸಂಗೀತ ನಾಟಕ ಅಕಾಡೆಮಿಯಿಂದ ನೀಡಲಾಯಿತು. ಇದು ಸಂಗೀತ, ನೃತ್ಯ ಮತ್ತು ನಾಟಕಕ್ಕಾಗಿ ಇರುವ ಭಾರತದ ರಾಷ್ಟ್ರೀಯ ಅಕಾಡೆಮಿಯಾಗಿದೆ.

## ಆರಂಭಿಕ ಜೀವನ ಮತ್ತು ಶಿಕ್ಷಣ 
ಬಿಸ್ವಾಸ್ ಕೋಲ್ಕತ್ತಾದಲ್ಲಿ ಹುಟ್ಟಿ ಬೆಳೆದರು. ಇವರು ಎಂಟನೇ ವಯಸ್ಸಿನಿಂದ ನೃತ್ಯ ಕಲಿಯಲು ಪ್ರಾರಂಭಿಸಿದರು. ಅವರು ಹದಿನಾರು ವರ್ಷದವರಿದ್ದಾಗ, ಒಡಿಸ್ಸಿಯಲ್ಲಿ ಮುರಳೀಧರನ್ ಮಜ್ಹಿ ಅವರ ಅಡಿಯಲ್ಲಿ ತರಬೇತಿಯನ್ನು ಪ್ರಾರಂಭಿಸಿದರು ನಂತರ ಕೇಲುಚರಣ್ ಮೊಹಾಪಾತ್ರ ಅವರಲ್ಲಿ ತರಬೇತಿ ಪಡೆದರು. 

ನಂತರ ಕಲಾನಿಧಿ ನಾರಾಯಣನ್ ಅವರಿಂದ *ಅಭಿನಯ* ಕಲಿತರು. 

## ವೈಯಕ್ತಿಕ ಜೀವನ 
ಶರ್ಮಿಳಾ ೧೯೮೭ ರಲ್ಲಿ ಸ್ವಪನ್ ಕುಮಾರ್ ಬಿಸ್ವಾಸ್ ಅವರನ್ನು ವಿವಾಹವಾದರು. ಅವರು ಆರೋಗ್ಯ ನಿರ್ವಹಣೆಯಲ್ಲಿ ಪರಿಣತಿ ಪಡೆದ ವೈದ್ಯರಾಗಿದ್ದಾರೆ. ಕೋಲ್ಕತ್ತಾದಲ್ಲಿ ವಾಸಿಸುವ ದಂಪತಿಗೆ ಶೌಮಿಕ್ ಬಿಸ್ವಾಸ್ ಎಂಬ ಮಗನಿದ್ದಾನೆ. 

## ವೃತ್ತಿ 
ವರ್ಷ ಕಳೆದಂತೆ, ಬಿಸ್ವಾಸ್ ಎಲಿಫೆಂಟಾ, ಖಜುರಾಹೊ ನೃತ್ಯ ಉತ್ಸವ ಮತ್ತು ಕೊನಾರ್ಕ್ ನೃತ್ಯ ಉತ್ಸವ ಮತ್ತು ಯುಕೆ, ಯುಎಸ್ಎ, ಜರ್ಮನಿ, ರಷ್ಯಾ, ದುಬೈ ಮತ್ತು ಬಾಂಗ್ಲಾದೇಶದಲ್ಲಿ ಕಲಾ ಉತ್ಸವಗಳಲ್ಲಿ ಭಾಗವಹಿಸಿದರು.  ಅವರು ಶಾಸ್ತ್ರೀಯ ಒಡಿಸ್ಸಿ ಮತ್ತು ಅವರ ಪ್ರಾಯೋಗಿಕ ನೃತ್ಯ ಕೃತಿಗಳನ್ನು ನಿರ್ವಹಿಸುತ್ತಾರೆ.   

ಒರಿಸ್ಸಾದ ದೇವಾಲಯದ ನೃತ್ಯಗಾರರು ಪ್ರದರ್ಶಿಸಿದ ಪ್ರಾಚೀನ ಮಹಾರಿ ನೃತ್ಯದ ಬಗ್ಗೆ ಅವರು ವ್ಯಾಪಕವಾದ ಸಂಶೋಧನೆಯನ್ನು ಮಾಡಿದ್ದಾರೆ.  ೧೯೯೫ ರಲ್ಲಿ, ಅವರು ಕೋಲ್ಕತ್ತಾದಲ್ಲಿ ಒಡಿಸ್ಸಿ ವಿಷನ್ ಮತ್ತು ಮೂವ್‌ಮೆಂಟ್ ಸೆಂಟರ್ (ಒವಿಎಂ) ಅನ್ನು ಸ್ಥಾಪಿಸಿದರು. ಅಲ್ಲಿ ಅವರು ಕಲಾತ್ಮಕ ನಿರ್ದೇಶಕರಾಗಿದ್ದಾರೆ ಮತ್ತು ಯುವ ನೃತ್ಯಗಾರರಿಗೆ ತರಬೇತಿ ನೀಡುತ್ತಾರೆ. ಸಂಸ್ಥೆಯು ಒವಿಎಂ ರೆಪರ್ಟರಿಯನ್ನು ಸಹ ನಡೆಸುತ್ತದೆ. 

## ಪ್ರಶಸ್ತಿಗಳು 
ಅವರು ಭಾರತ ಸರ್ಕಾರದ ಮಾಹಿತಿ ಮತ್ತು ಪ್ರಸಾರ ಸಚಿವಾಲಯದಿಂದ ಪುರಿಯ ದೇವದಾಸಿಯರನ್ನು ಆಧರಿಸಿದ ತಮ್ಮ *ಸಂಪೂರ್ಣ*ವೆಂಬ ನೃತ್ಯ ನಿರ್ಮಾಣಕ್ಕಾಗಿ ಅತ್ಯುತ್ತಮ ನೃತ್ಯ ಸಂಯೋಜನೆ ಪ್ರಶಸ್ತಿ"ಯನ್ನು ಪಡೆದರು. ೦೯೯೮ ರಲ್ಲಿ, ಪಶ್ಚಿಮ ಬಂಗಾಳ ಸರ್ಕಾರದ ಮಾಹಿತಿ ಮತ್ತು ಪ್ರಸಾರ ಇಲಾಖೆಯಿಂದ ೧೯೯೮ ರಲ್ಲಿ ಅತ್ಯುತ್ತಮ ನೃತ್ಯ ಸಂಯೋಜನೆಗಾಗಿ ಉದಯ್ ಶಂಕರ್ ಪ್ರಶಸ್ತಿ.  ೨೦೧೦ ರಲ್ಲಿ, ಬಿಸ್ವಾಸ್ ಅವರಿಗೆ ಮಹಾರಿ ಪ್ರಶಸ್ತಿಗಳನ್ನು ನೀಡಲಾಯಿತು.  ೨೦೧೨ ರಲ್ಲಿ, ಸಂಗೀತ, ನೃತ್ಯ ಮತ್ತು ನಾಟಕಕ್ಕಾಗಿ ಭಾರತದ ರಾಷ್ಟ್ರೀಯ ಅಕಾಡೆಮಿ, ಸಂಗೀತ ನಾಟಕ ಅಕಾಡೆಮಿಯಿಂದ ಪ್ರದಾನ ಕಲಾವಿದರಿಗೆ ಅತ್ಯುನ್ನತ ಪ್ರಶಸ್ತಿಯಾದ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿಯನ್ನು ನೀಡಲಾಯಿತು.  

## ಸಹ ನೋಡಿ 
* ಡೋನಾ ಗಂಗೂಲಿ

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
*
ಪ್ರೇರಣಾ ಶ್ರೀಮಾಲಿ

**ಪ್ರೇರಣಾ ಶ್ರೀಮಾಲಿ** ಅವರು ಜೈಪುರದ ಘರಾನಾದಲ್ಲಿ ಹಿರಿಯ ಕಥಕ್ ನರ್ತಕಿ.  ರಾಜಸ್ಥಾನದ ಬನ್ಸ್ವಾರಾದಲ್ಲಿ ಜನಿಸಿದ ಪ್ರೇರಣಾ ಶ್ರೀಮಾಲಿ ಅವರು ಜೈಪುರದಲ್ಲಿ ಕುಂದನ್ ಲಾಲ್ ಗಂಗನಿ ಅವರಿಂದ ಕಥಕ್ ನೃತ್ಯದ ತರಬೇತಿ ಪಡೆದರು. ಮುಂದೆ ನವದೆಹಲಿಯ ಕಥಕ್ ಕೇಂದ್ರದಲ್ಲಿ ಕಂದನ್ ಲಾಲ್ ಗಂಗನಿ ಅವರ ಗರಡಿಯಲ್ಲಿ ಪಳಗಿದರು. ಹಲವಾರು ಅಂತರರಾಷ್ಟ್ರೀಯ ನೃತ್ಯ ಗೋಷ್ಠಿಗಳು ಮತ್ತು ಸಮ್ಮೇಳನಗಳಲ್ಲಿ ಭಾಗವಹಿಸಿರುವ ಪ್ರೇರಣಾ ಶ್ರೀಮಾಲಿ ಅವರು ಅನೇಕ ನಿರ್ಮಾಣಗಳಿಗೆ ನೃತ್ಯ ಸಂಯೋಜಿಸಿದ್ದಾರೆ. ಗಂಧರ್ವ ಮಹಾವಿದ್ಯಾಲಯ ಮತ್ತು ಶ್ರೀರಾಮ ಭಾರತೀಯ ಕಲಾ ಕೇಂದ್ರದಲ್ಲಿನ ಯುವ ನೃತ್ಯಗಾರರಿಗೆ ತರಬೇತಿ ನೀಡಿದ್ದಾರೆ. ೨೦೦೭ರಿಂದ ೨೦೦೯ರವರೆಗೆ ದೆಹಲಿಯ ಕಥಕ್ ಕೇಂದ್ರದ ದಾಖಲೆ ಸಂಗ್ರಹ ಸಮಿತಿಯ ಮುಖ್ಯಸ್ಥರಾಗಿ ಸೇವೆ ಸಲ್ಲಿಸಿ, ಮುಂದೆ ೨೦೧೨ರಿಂದ ೨೦೧೭ರವರೆಗೆ ನವದೆಹಲಿಯ ಕಥಕ್ ಕೇಂದ್ರದಲ್ಲಿ ಹಿರಿಯ ಗುರುಗಳಾಗಿ ಸೇವೆ ಸಲ್ಲಿಸಿರುವ ಅವರು, ರಾಜಸ್ಥಾನ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ ಮತ್ತು ರಾಜೀವ್ ಗಾಂಧಿ ಪ್ರತಿಷ್ಠಾನದ ರಾಷ್ಟ್ರೀಯ ಏಕತಾ ಪ್ರಶಸ್ತಿಯನ್ನು ಪಡೆದುಕೊಂಡಿದ್ದಾರೆ. ಬಿಬಿಸಿ ನಿರ್ಮಾಣದ ದಿ ಫಾರ್ ಪೆವಿಲಿಯನ್ಸ್ ಚಲನಚಿತ್ರದಲ್ಲಿ ಅವರ ನೃತ್ಯವನ್ನು ಅಳವಡಿಸಿಕೊಳ್ಳಲಾಗಿದೆ. ಕಥಕ್ ನೃತ್ಯಕ್ಕೆ ನೀಡಿದ ಕೊಡುಗೆಗಳಿಗಾಗಿ ಶ್ರೀಮತಿ ಪ್ರೇರಣಾ ಶ್ರೀಮಾಲಿ ಅವರಿಗೆ ೨೦೦೯ರ ಸಾಲಿನ ಕೇಂದ್ರ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿಯನ್ನು  ನೀಡಿ ಗೌರವಿಸಲಾಗಿದೆ. ೨೦೨೧ರಲ್ಲಿ ಸ್ವಂತ ಸಂಸ್ಥೆ 'ಕಲಾವಾರ್ಟ್' ಪ್ರೇರಣಾ ಶ್ರೀಮಾಲಿ ಕಥಕ್ ಕೇಂದ್ರವನ್ನು ಆರಂಭಿಸಿರುವ ಅವರು, ಪ್ರಸ್ತುತ ರಾಜಸ್ಥಾನದ ಜೈಪುರದಲ್ಲಿ ನೆಲೆಸಿದ್ದಾರೆ.

## ಪ್ರಶಸ್ತಿಗಳು ಮತ್ತು ಗೌರವಗಳು 
* ೧೯೮೧ ಶೃಂಗಾರಮಣಿ ಸುರಸಿಂಗರ್ ಸಂಸದ್, ಬಾಂಬೆ
* ೧೯೮೬ ಕಲಾಶ್ರೀ ಶ್ರೀ ಸಂಗೀತ ಭಾರತಿ, ಬಿಕಾನೆರ್
* ೧೯೮೮ ಯುವರತ್ನ ಜೈಪುರ ಜೇಸೀಸ್, ಜೈಪುರ
* ೧೯೮೯ ರಾಜಸ್ಥಾನ ಯುವ ರತ್ನ ರಾಜಸ್ಥಾನ ಯುವಜನ ಪ್ರವರಿತ್ತಿ ಸಮಾಜ, ಜೈಪುರ
* ೧೯೮೯೯ ಶ್ರೀಕಾಂತ್ ವರ್ಮಾ ರಾಷ್ಟ್ರೀಯ ಪುರಸ್ಕಾರ ಭಾರತೀಯ ಕಲ್ಯಾಣ ಪರಿಷತ್, ನವದೆಹಲಿ
* ೧೯೯೦ ಪ್ರಶಸ್ತಿ ತಾಮ್ರಪತ್ರ ರಾಜಸ್ಥಾನ ಸಮರೋಹ, ಜೈಪುರ
* ೧೯೯೩ ರಾಜಸ್ಥಾನ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ ರಾಜಸ್ಥಾನ ಸಂಗೀತ ನಾಟಕ ಅಕಾಡೆಮಿ
* ೧೯೯೬ ಆಧಾರಶಿಲಾ ಪುರಸ್ಕಾರ ಗ್ರೂಪ್ ಆಫ್ ಜರ್ನಲಿಸ್ಟ್ಸ್, ರೈಟರ್ಸ್ ಮತ್ತು ಆರ್ಟಿಸ್ಟ್ಸ್, ದೆಹಲಿ
* ೨೦೦೧ರ ರಾಷ್ಟ್ರೀಯ ಏಕತಾ ಪ್ರಶಸ್ತಿ ರಾಜೀವ್ ಗಾಂಧಿಯವರ 57 ನೇ ಜನ್ಮ ವಾರ್ಷಿಕೋತ್ಸವ
* ೨೦೦೪ ರಜಾ ಪುರಸ್ಕಾರ ರಜಾ ಫೌಂಡೇಶನ್, ದೆಹಲಿ
* ೨೦೦೮ ಕೇಶವ ಸ್ಮೃತಿ ಪ್ರಶಸ್ತಿ ಕಲಾಧರ್ಮಿ, ದೆಹಲಿ
* ೨೦೧೦: ೧೦ವಿಮಲಾ ದೇವಿ ಸಮ್ಮಾನ್ ವಿಮಲಾ ದೇವಿ ಫೌಂಡೇಶನ್, ಅಯೋಧ್ಯೆ

## ಬಾಹ್ಯ ಕೊಂಡಿಗಳು 
* 
## ಉಲ್ಲೇಖಗಳು
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ಪದ್ಮಿನಿ ಚೆಟ್ಟೂರು

**ಪದ್ಮಿನಿ ಚೆಟ್ಟೂರ್** (ಜನನ ೧೯೭೦) ಭಾರತೀಯ ಸಮಕಾಲೀನ ನೃತ್ಯಗಾರ್ತಿ, ನೃತ್ಯ ನಿರ್ದೇಶಕಿ ಚಂದ್ರಲೇಖಾ ಅವರಿಂದ ತರಬೇತಿ ಪಡೆದಿದ್ದಾರೆ. ಅವರು ಭಾರತದ ಚೆನ್ನೈನಲ್ಲಿ ತಮ್ಮದೇ ಆದ "ಪದ್ಮಿನಿ ಚೆಟ್ಟೂರ್ ಡ್ಯಾನ್ಸ್ ಕಂಪನಿ"ಯನ್ನು ನಡೆಸುತ್ತಿದ್ದಾರೆ.   

## ಆರಂಭಿಕ ಜೀವನ ಮತ್ತು ಶಿಕ್ಷಣ 
ಪದ್ಮಿನಿ ಚೆಟ್ಟೂರ್ ಅವರು ೧೯೭೦ ರಲ್ಲಿ ಜನಿಸಿದರು ಮತ್ತು ಬಾಲ್ಯದಲ್ಲಿ ಭಾರತೀಯ ಶಾಸ್ತ್ರೀಯ ನೃತ್ಯ-ಶೈಲಿಯ ಭರತ ನಾಟ್ಯದಲ್ಲಿ ತಮ್ಮ ತರಬೇತಿಯನ್ನು ಪ್ರಾರಂಭಿಸಿದರು. ಅವರು ೧೯೯೧ ರಲ್ಲಿ ಪಿಲಾನಿಯ ಬಿರ್ಲಾ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಅಂಡ್ ಸೈನ್ಸ್ (ಬಿ‌ಐ‌ಟಿ‌ಎಸ್) ನಿಂದ ಪದವಿ ಪಡೆದರು.

## ವೃತ್ತಿ 
ಪದ್ಮಿನಿ ತನ್ನ ಮೊದಲ ಸಮಕಾಲೀನ ಪ್ರಯೋಗವನ್ನು ೧೯೮೯ ರಲ್ಲಿ ಪ್ರಸ್ತುತಪಡಿಸಿದರು 

೧೯೯೧ ರಲ್ಲಿ ಅವರು ಚಂದ್ರಲೇಖಾ ನಡೆಸುತ್ತಿದ್ದ ನೃತ್ಯ ಕಂಪನಿಗೆ ಸೇರಿಕೊಂಡರು ಮತ್ತು ೨೦೦೧ ರವರೆಗೆ ಅವರೊಂದಿಗೆ 'ಲೀಲಾವತಿ', 'ಪ್ರಾಣ', 'ಅಂಗಿಕ', 'ಶ್ರೀ', 'ಭಿನ್ನ ಪ್ರವಾಹ', 'ಯಂತ್ರ', 'ಮಹಾಕಾಲ್' ಮತ್ತು 'ಶರೀರಾ' ನಿರ್ಮಾಣಗಳಲ್ಲಿ ಕೆಲಸ ಮಾಡಿದರು.    ಏತನ್ಮಧ್ಯೆ, ಅವರು ತಮ್ಮ ಮೊದಲ ಏಕವ್ಯಕ್ತಿ ಕೃತಿ 'ವಿಂಗ್ಸ್ ಅಂಡ್ ಮಾಸ್ಕ್' (೧೯೯೯) ಅನ್ನು ಪ್ರಸ್ತುತಪಡಿಸಿದರು. ಇದರ ನಂತರ 'ಬ್ರೌನ್', ಯುಗಳ ಗೀತೆ 'ಅನ್‌ಸಂಗ್', 'ಫ್ರಾಜಿಲಿಟಿ' (೨೦೦೧) - ಒಂದು ಗುಂಪು ನಿರ್ಮಾಣ, ಮತ್ತು 'ಸೋಲೋ' (೨೦೦೩) ಮೂರು ವಿಭಾಗಗಳಲ್ಲಿ, ಮತ್ತು ನಂತರ ಮತ್ತೊಂದು ಗುಂಪು ನಿರ್ಮಾಣ 'ಪೇಪರ್‌ಡಾಲ್' ಅನ್ನು ನಿರ್ದೇಶಿಸಿದರು. ಆಕೆಯ ನಿರ್ಮಾಣದ 'ಪುಶ್ಡ್' ಸಿಯೋಲ್ ಪರ್ಫಾರ್ಮಿಂಗ್ ಆರ್ಟ್ಸ್ ಫೆಸ್ಟಿವಲ್ (ಎಸ್‌ಪಿ‌ಎ‌ಎಫ್) ೨೦೦೬ ರಲ್ಲಿ ಪ್ರಥಮ ಪ್ರದರ್ಶನಗೊಂಡಿತು,  ಮತ್ತು ಬ್ರಸೆಲ್ಸ್, ಹಾಲೆಂಡ್, ಸಾಲ್ಜ್‌ಬರ್ಗ್, ಪ್ಯಾರಿಸ್ ಮತ್ತು ಲಿಸ್ಬನ್‌ಗಳಲ್ಲಿ ಪ್ರದರ್ಶನಗಳನ್ನು ಕಂಡಿತು.  ಆ ಸಾಲಿನಲ್ಲಿ ಮತ್ತಷ್ಟು ಅನ್ವೇಷಣೆಗಳೊಂದಿಗೆ ಗುಂಪು ಪ್ರದರ್ಶನವಾಗಿ ಬಂದಿತು - ದೇಹಗಳ ಅವಲಂಬನೆಯ ಕಲ್ಪನೆಯ ಗಡಿಗಳನ್ನು ಪರಸ್ಪರ ಮತ್ತು ಬಾಹ್ಯಾಕಾಶದೊಂದಿಗೆ ಸೇರಿಸುತ್ತದೆ. ಇದು ಭಾರತ ಸೇರಿದಂತೆ ವಿಯೆನ್ನಾ ಮತ್ತು ಸಿಂಗಾಪುರಕ್ಕೆ ಪ್ರಯಾಣಿಸಿದ ಅವರ ಮೊದಲ ಪ್ರೊಸೆನಿಯಮ್ ಅಲ್ಲದ ಪ್ರದರ್ಶನವಾಗಿತ್ತು. 'ವಾಲ್ ಡ್ಯಾನ್ಸಿಂಗ್' ಜೊತೆಯಲ್ಲಿ ಅವರು ಫ್ರೆಂಚ್ ನೃತ್ಯ ನಿರ್ದೇಶಕ ಡೇವಿಡ್ ರೋಲಂಡ್ ಅವರ ನಿರ್ಮಾಣದ ಭಾಗವಾಗಿ 'ಕೋಲಂ' ಅನ್ನು ರಚಿಸಿದರು. ಇದು ಬೃಹತ್ ಕಾರ್ಪೆಟ್‌ನ ಮೇಲೆ ರಚಿಸಲಾದ ನೃತ್ಯದ ಭಾಗವಾಗಿದ್ದು ಅದರ ಮೇಲೆ ಕೋಲಮ್ ಅನ್ನು ವಿನ್ಯಾಸಗೊಳಿಸಲಾಗಿದೆ. ಪದ್ಮಿನಿ ಅವರು ಪ್ರಸ್ತುತ ಸಾಮಾಜಿಕ-ಸಾಂಸ್ಕೃತಿಕ ಸನ್ನಿವೇಶಕ್ಕೆ ಸಂಬಂಧಿಸಿದಂತೆ ಸಮಕಾಲೀನ ರೀತಿಯಲ್ಲಿ ವರ್ಣಮ್‌ನೊಂದಿಗೆ ಕೆಲಸ ಮಾಡುವ ಮೂಲಕ ದೂರ ಮತ್ತು ಹಾತೊರೆಯುವಿಕೆಯ ಕಲ್ಪನೆಯನ್ನು ಅನ್ವೇಷಿಸುವ ಗುಂಪಿನ ಜೊತೆಯಲ್ಲಿ ಕೆಲಸ ಮಾಡುತ್ತಿದ್ದಾರೆ.

ಅವರು ಇಂಗ್ಲೆಂಡ್, ನೆದರ್ಲ್ಯಾಂಡ್ಸ್, ಜರ್ಮನಿ ಮತ್ತು ಇತರೆಡೆಗಳಲ್ಲಿ ಕಲಾವಿದರಾಗಿದ್ದಾರೆ. ಭಾರತದ ಚೆನ್ನೈ ಮೂಲದ ಕಲಾವಿದರ ಸಮೂಹದ - ಬೇಸ್‌ಮೆಂಟ್ ೨೧  ಸಹ-ಸ್ಥಾಪಕರಲ್ಲಿ ಒಬ್ಬರಾಗಿ (ನರ್ತಕಿ-ನೃತ್ಯ ಸಂಯೋಜಕಿ ಪ್ರೀತಿ ಆತ್ರೇಯಾ, ಸಂಗೀತಗಾರ-ಸಂಯೋಜಕ ಮಾರ್ಟೆನ್ ವಿಸ್ಸರ್ ಮತ್ತು ರಂಗಭೂಮಿ-ನಿರ್ದೇಶಕ-ನಟ ಪ್ರವೀಣ್ ಕಣ್ಣನೂರು) ಪ್ರಯೋಗಗಳನ್ನು ಮಾಡುತ್ತಿದ್ದಾರೆ.

## ಕೆಲಸಗಳು 
* *ವಿಂಗ್ಸ್ ಅಂಡ್  ಮಾಸ್ಕ್ಸ್* (ನಿರ್ಮಾಣ / ಪ್ರದರ್ಶನ, ೧೯೯೯)
* *ಫ್ರಾಜಿಲಿಟಿ* (ನಿರ್ಮಾಣ / ಪ್ರದರ್ಶನ, ೨೦೦೧)
* *ಸೋಲೊ* (ನಿರ್ಮಾಣ / ಪ್ರದರ್ಶನ, ೨೦೦೩)
* *ಪೇಪರ್ಡಾಲ್* (ನಿರ್ಮಾಣ / ಪ್ರದರ್ಶನ, ೨೦೦೫)
* *ಪುಶ್ಡ್* (ನಿರ್ಮಾಣ / ಪ್ರದರ್ಶನ, ೨೦೦೬)
* *ಬ್ಯೂಟಿಫುಲ್ ಥಿಂಗ್ ೧* (ನಿರ್ಮಾಣ / ಪ್ರದರ್ಶನ, ೨೦೦೯)
* *ಬ್ಯೂಟಿಫುಲ್ ಥಿಂಗ್*  *೨* (ನಿರ್ಮಾಣ / ಪ್ರದರ್ಶನ, ೨೦೧೧)
* *ವಾಲ್ ಡಾನ್ಸಿಂಗ್*  (ನಿರ್ಮಾಣ / ಪ್ರದರ್ಶನ, ೨೦೧೨)
* *ಕೋಲಮ್* (ಡೇವಿಡ್ ರೋಲ್ಯಾಂಡ್ ಅವರ ಸಹಯೋಗದಲ್ಲಿ) (ನಿರ್ಮಾಣ / ಪ್ರದರ್ಶನ, ೨೦೧೪)
* ವರ್ಣಂ (ನಿರ್ಮಾಣ / ಪ್ರದರ್ಶನ, ೨೦೧೬)
## ಬಾಹ್ಯ ಕೊಂಡಿಗಳು 
* ಅಧಿಕೃತ ಜಾಲತಾಣ
* ನೆಲಮಾಳಿಗೆಯಲ್ಲಿ ಪದ್ಮಿನಿ ಚೆಟ್ಟೂರು ರವರ ವಿವರ 21

## ಉಲ್ಲೇಖಗಳು
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ನೃತ್ಯ ಕಲಾವಿದರು